Di era digital iko banyak pekerja nan paralu mamerlukan laptop sabagai media untuak bakomunikasi maupun manyelesaikan pekerjaannya.  Oleh karano itu  perusahaan-perusahaan elektronik akan baupaya untuak mangeluarkan laptop agar dapek  manarik masyarakat untuak mambali produk. Walaupun pengguna laptop semakin maningkat tapi urang nan manjual laptop jugo semakin maningkat sahinggo tajadilah banyak persaingan antara perusahaan.   perusahaan asal Korea Selatan yaitu Samsung jugo alah mangeluarkan laptop dengan spesifikasi nan babeda dari pesaingnyo serta mamiliki kelebihan tatentu.  Namun  pendapatan Samsung pernah turun manjadi dibawah 70,5 triliun Won karano lemahnyo permintaan dari pasar. Namun hal iko alah didugo sabelumnyo oleh perusahaan Samsung sahinggo inyo mamiliah solusi ateh permasalahan iko dan mereka mamperkirakan permintaan akan produknyo  dapek pulih di akhir tahun nanti.


Liburan eamng suatu hal nan manyanangkan. Libur panjang atau liburan akhir pekan biasonyo dimanfaatkan dek urang bakunjuang ka tampek wisata, berwisata kuliner, dan lain-lain nan hanyo untuak kasanangan pribadi. Samakin gadang ko harusnyo samakin maju lo pemikiran awak. Sarancaknyo sakali-sakali cubo malakukan sasuatu nan baru di luar kebiasaan. Banyak kegitan-kegiatan nan bamanfaat untuak mangisi hari libur kalian seperti maadoan bakti sosial. Salah satunyo adolah dengan malakukan penggalangan dana basamo kawan-kawan kampus untuak disumbangkan ka panti asuhan nan ado di sekitar. Jadi, selain kegiatannyo manyanangkan bisa lo bermanfaat untuak urang banyak. Nan paliang terpenting kegiatan ko bisa lo mambaok berkah bagi awak nan manjalankannyo dan merupakan kegitan amal nan disukoi dek Allaah. InsyaAllaah.


Kini di tangah masyarakat sudah lumrah kalau karajo harus di kantua. Kadang ditanyo karajo dimanao, jawaban nan diinginkan dek nan mananyoan adolah titel karajoan dan di kantua mano karajo. Iko agak manyakik an kapado urang-urang nan bakarjo surang atau usaho surang nan notabene karajonyo indak di kantua. Urang miki karajo tu harus di kantua supayo bisa dipandang rada labiah tinggi status sosialnyo. Pamikiran mode iko kadang payah untuak dihilangkan karano caro bapikia urang di daerah nan masih konservatif. Makonyo takadang anak-anak mudo nan nio bausaho bebas dan indak nio bakarajo di kantua labiah rancak inyo pai marantau daripado manarimo babagai komentar yang mambuek sadiah dan mambuek depresi.


Talempong adolah alat musik tradisional nan berasal dari suku Minagkabau di Sumatera Barat. Talempong biasonyo jadi alat musik tradisional nan ndak buliah absen untuak mairingi acara-acara adat di Minagkabau. Caro mamainkan talempong ko adolah ditokok. Talempong ko tabuek dari bahan dasar kuniangan. Tapi do lo dari beberapa gamelan nan tabuek dari kayu dan batu. namun, ndak sabanyak nan babahan kuniangan. Talempong ko babantuak lingkaran nan mamiliki diamter sekitar 15 sampai 17.5 cm. Di bawah talempong ko balubang sadangkan bagian atehnyo manonjol kiro-kiro satinggi 5 cm. Bagian ko lah nan ditokok katiko mamainkan talempong.  Kalau dicaliak-caliak bantuak talempong ko hampia sarupo jo instrumen bonang dalam parangkek gamelan.


Jualan es oyen yang lagi viral pado maso itu, tapi baru ambo jua kini dirumah se. Kareno rumah ambo banyak anak ketek dan lai lah dakek jo pajalam kaki. Kareno di pinggia jalan, jadi tampek ambo manjua es oyen di rumah se ko lai strategis. Kareno manuruik ambo jualan itu harus mancaliak tampek juo, kalau tampek nyo alah strategis bueklah jualan apo nan ka awak jua. Untuang se dirumah surang jadi ambo indak paralu mambayia tampek lai. Es oyen ko bamacam isinyo, ado jaguang,jelly,dan lain-lain. Warno es oyen yang ambo jua bawarno merah mudo dan tarakhir di agiah susu kental manih warno putiah.


Kini ko Netflix mangalua an peraturan baru nan labiah ketat takaik babagi password dengan pangguno lain untuak bisa ma akses babagai serial nan ado di Netflix. Jadi banyak para pangguno Netflix nan nio baranti keanggota an karano ndak bisa mamparoleh pitih dari balangganan Netflix sarupo sabalumnyo. Apobilo kalian tamasuak kapado urang nan nio baranti keanggota an Netflix lo, cukuik lakukan langkah-langkah ko. Nan pertamo buka aplikasi Netflix. Log in ka akun Netfilx kalian. Abis tu, piliah "Account". Kalau lah salasai takan "Cancel Membership". Nan terakhir tingga takan se "Finish Cancellation". Kalau lah salasai malakukan  langkah-langkah tu berarti kalian alah barasil mambatalan langganan Netflix.


aktifitas nan ambo karajoan katiko karajo alah salasai di kantua adolah marapian berkas berkas nan alah direkap dan di kiriman ka atasan wak. jadi memang kegitan ko dilakuan batujuan untuak maringankan karajo dikamudian harinyo. katiko ado data nan miss, awak bisa langsuang mancaliak dan mamariso karajo wak nan lalu lalu tanpa harus ribet mancara file nan dulu dulu tu. langkah nan wak lakuan ko alah awak putuihan kalau caro ikolah nan paliang efektif salamo babagai caro nan awak cubo. dengan demikian awak dapek maefesienkan waktu dan beban karajo awak salamo di kantua tanpa harus di ganggu katiko sadang maambiak libur atau cuti.


Profesi bartender bisa dikecekan ampia samo jo profesi barista, yaitu samo-samo urang nan mampunyoi kaahlian khusus dalam mambuek dan manyajian minuman. Bedanyo, kalau barista marupokan urang nan ahli soal pakopian, kalau bartender adolah urang nan ahli soal minuman baalkohol. Saurang bartender harus mampu manjago kabarasiahan sanitasi bar saaik ka tutuik dan mamastian bar dalam kaadaan barasiah saaiak ka mamulai karajo. Bartender juo harus mampunyoi kaahlian mancampua bahan-bahan minuman atau dikenal jo namo mixologist, malakuan atraksi tatantu nan baguno untuak manghibur palanggan, dan bartender juo harus mampunyoi kaahlian komunikasi untuak maagiahan rekomendasi menu nan palanggan nio dan manjago interaksi basamo palanggan.


Yogyakarta ndak habis tampek wisata yang ancak, banyak bana salah satunyo ado tampek makan yang sekaligus bisa awak jadian wisata alam. Tumpeng manoreh namo tampeknyo disiko inyo punyo restoran unik bantuak heksagon yang dibangun di bukik manoreh ko. Tumpeng Manoreh ado di Desa Ngarngoretno, Pulon Progo, Yogyakarta dan bukak salamo 24 jam satiok harinyo. Cubolah kalian kasiko untuak mancaliak betapo rancaknyo pamandangan dari ateh siko. Bayangan se awak bisa langsuang mancaliak 4 gunung sakaligus, ado Gunung merapi, Gunung Merbabu, Gunung Sumbing dan Sindoro. Awak bisa menikmati makanan dan minuman sambil mancaliak pamandangan yang ancak, disiko juo bisa manukarkan tiket masuak awak menjadi makanan atau minuman.


Pado bulan februari 2022 Mc Donald manyaluran makanan balabiah sabanyak 9,8 ton sajak 2020 ka panarimo donasi. Mc donald mambuek program yang namonyo food rescue program nan diluncuran pado tahun 2020. Karano indak takontrol banyaknyo siso makanan dari palanggan. Adopun jenis sampah makanannyo saparti : ayam goreang, nugget, muffin dan lain sabagainyo. Program itu di klaim dek pihak Mc Donald untuak maminimalisir samo bantuak atasi tingkek kelaparan nan tajadi. Pado program ko di uji coba 6 cabang nan ado di wilayah Jakarta Utara samo Tangerang Selatan. Makanan siso di tiok wilayah tu diambiak tiok hari senin samo jumat, di pagi jo malam hari.


Namo den Tiara Rahmita Lia, biaso dipanggia Tiara, kini den kaleh 10 SMA. Salamo korona malanda aden banyak badiam diri se di dangau. Karano sakola online, jadinyo den cuma mancaliak laptopsambia zoom, mangarajoan tugas dan lain sabagainyo sacaro online. Karano sagalonyo harus online den jadi jarang kalua dan labiah banyak makan jo lalok. Kaano itu den maraso den labiah gapuak jadi den nio manguruihan badan den tapi indak nio jo olahraga nan barek. Karano itu di kamar den kadang manggarikan tubuah den jo olahraga nan ringan sajo. Salah ciek olahraga nan acok den karajoan katiko sanggang adolah sit-up. Karano den indak punyo alek untuak olahraga jadi den Cuma mangarajoan nan mudah dan indak butuah alat sajo. Sit-up ko den karajoan salamo 30 datiak dan baulang sabanyak 2 sesi.


Hagia Sophia adolah salah satu bangunan nan bersejarah di Istanbul Turki. Bangunan ko dibangun awalnyo sabagai gereja Kristen Ortodoks pada abad ke-6. Hagia Sophia dibangun oleh Kaisar Bizantium Justinian I. Gereja ko dikenal sabagai gereja nan indah dengan interior nan khas. Pado abad ka-15, Istanbul dikuasai oleh pasukan Ottoman dan Hagia Sophia barubah manjadi masjid. Hagia Sophia diigiah mimbar dan mihrab sabagai penunjang ibadah Muslim. Satalah itu, Hagia Sophia dijadian museum satalah Turki merdeka, dan manjadi tujuan wisata nan terkenal di Istanbul. Kini, Hagia Sophia alah manjadi masjid baliak sajak tahun 2020.  Pemerintah Turki mandapek persetujuan untuak manjadian Hagia Sophia sabagai masjid, walaupun banyak pihak nan ndak setuju jo keputusan ko.


Malam kapatang adolah malam penutupan acara Pesantren Ramadhan. Alah manjadi kegiatan rutin bagi kami satiok pesantren ramadahan untuak melaksanakan muhasabah basamo-samo mulai dari tingkek SD sampai tingkek SMA. Di saat muhasabah, apo nan nyo suruah renungi dek ustadz sangat manganai di hati. Tanpa disadari ternyato diri ko alah manjadi anak nan durako kapado urang tuo karano acok mangabaikan kan perintah dari urang tuo. Aia mato ndak bisa ditahan katiko mangana sado kasalahan ka urang tuo. Ndak baranti-ranti aia mato turun di pipi. Ditambah lampu dimatian sahinggo mambuek diri ko saraso sedang dihakimi dek tuhan. Katiko acara salasai dan lampu mulai di iduik an, ternyato alah banyak mato urang nan sambok dek manangih.


Samanjak coronan tahun kapatang ambo indak sakolah kareno memang indak buliah kama-kama di tampek urang rami. Bapikia lah ambo untuak jualan es krim 1.000 an. Ambo dapek ide ko kareno mancaliak youtube. Disitu inyo maajaan caro mambuek es krim saribu an untuak di jua di rumah. Kareno indak sakolah, cuman wakatu itu online se sakolah nyo. Ambo jadi mancubo untuak manjaua es saribu an ko. Katiko ambo cicip rasonyo lai lamak kiro e. Akhirnyo ambo bainisiatif untuak manjua es krim ko, kareno lai lamak dan modal nyo indak lo gadang. Dengan manjua es krim ko ambo dapek pitih lanjo untuak pai jajan.


Iko hari pertamo ambo masuak karajo. Di hari pertamo ko lah ambo akan mambuktikan kalau ambo bisa bakarajo sacaro profesional. Selain itu, ambo akan tp tp lo sangenek bia ado cewek nan malakok. Mulai dari pakaian nan ambo pakai. Baju rapi ndak ado karuik saketek alah pun, sarawa licin basandiang mode sarawa pejabat-pejabat tinggi, sapatu mangkilek. Sangkiang mangkileknyo kok ado langau bisa tagaliciak. Kok rambuik jan di tanyo, mangkilek mode rambuik artis iklan gatsby. Tacangang urang-urang disinan sadonyo mancaliak penampilan ambo nan sangat menarik. Apolai padusi-padusi rancak nan masih ranum-ranumnyo. Ambo raso labiah kece lo gaya ambo daripado bos di tampek ambo bakarajo.


Bulan lalu abang Gia nan kuliah di Malang wisuda jadi Gia dan keluarga pai ka Malang untuak tibo ka wisuda abangnyo itu. Inyo di sinan sakita tigo hari, karno Gia dan keluarga nio jalan-jalan dulu di Malang. Salah satunyo inyo nio mancubo makanan nan ado di Malang. Piliahan patamo nyo adolah mancubo Bakso Malang. Gia alah pernah makan Bakso Malang di kota lain, tapi nyo penasaran mancubo bakso Malang langsuang dari tampek asalnyo. Gia agak takajuik dek kalau di Malang makan bakso tu pakai lontong. Gia sananyo suko jo lontong tapi inyo ragu apokah bakso dan lontong cocok dimakan basamo. Tapi satalah dicubo kironyo lamak bana. Kini Gia jadi suko bana jo Bakso Malang ditambuah lontong.


Merajut adalah suatu kegiatan kerajinan dengan caro mengaitkan banang jo jarum khusus (hakpen) yang dibantuak sesuai jo bantuak yang diinginkan. Sabagai contoh misalnyo syal, sepatu, tas, dan barang lainnyo. Urang-urang zaman dulu terutamo padusi, hampia sebagian bisa merajut. Hal itu biaso inyo lakukan untuak mangisi waktu luang jo kegiatan yang bermanfaat. Salain itu, menajut manjadi salah satu kegiatan nan ampuh untuak manghilangkan stres serta dapek pulo menghasilkan pitih. Kerajinan rajut mambutuhkan teknik dan kemampuan tersendiri bagi pengrajinnyo. Teknik ko digunoan apabilo kito nio mambantuak suatu bentuk tatantu dari kerajinan rajut. Kemudian dalam merajut diperlukan keteliitian,keuletan, dan konsisten. Tanpa adonyo ketekunan, urang sehebat apopun indak akan bisa mambuek kerajinan rajut.


Puncak aua sarumpun adolah salah ciek tampek wisata alam tasuruak nan ado di Kabupaten Tanah Datar, Sumatera Barat. Dari ateh puncak tasabuik, kito dapek maliek hamparan kaindahan Danau Singkarak sarato 4 gunuang, yaitu Gunuang Marapi, Gunuang Singgalang, Gunuang Talang jo Gunuang Sago. Di puncak nan panuah jo ilalang nan tingginyo ampia sapinggang urang gadang tasabuik tadapek pulo 2 buah panginapan nan bisa dipakai untuak kaluarga nan sadang balibur. Jiko kapai ka mari, wakatu nan rancak adolah katiko siang manjalang sore pas matoari alah mulai turun. Pangunjuang indak harus mangaluan pitih banyak, cukuik mambayia pitih parkir dan balanjo makanan ketek-ketek di lapau nan ado di kawan Puncak Aua Sarumpun.


Makan kapitiang ko lamak cuman awak harus mangupeh an nyo untuak maambiak dagiang dalam nyo tu jadi butuah tanago labiah. Kini ado ma makanan viral dari kapitiang yaitu hidangan baby crab artinyo udang-udang yang masih ketek lah anak an nyo lah isitilah nyo dan di buek agak gariang supayo bisa dimakan jo tampuruang nyo tu. Biasonyo urang makan baby crab ko pakai saus. Baby crab ko bantuak nyo lumayan ketek, dan agak kembung wakatu alah jadi, tampuruang nyo ko gariang bisa dimakan, rasonyo lamak soalnyo baby crab ko indak kareh. Baby crab ko viral bana wakatu itu di online shop, ambo pun alah pernah makan nyo dan iyo lamak, kapitiang tu di cocol pakai saus.


gunuang marapi marupokan gunuang barapi nan talatak di sumatera barat, indonesia. gunuang ko tagolong gunuang barapi nan paliang aktif di sumatera. talatak dalam kawasan administratif kabupaten agam dan kabupaten tanah data.  gunuang ko mamiliki katinggian 2.891 meter di ateh parmukoan lauik. gunuang barapi ko alah malatuih sabanyak 50 kali sajak akhir abad 18. manuruik legenda, gunuang ko adalah situs nan patamo kali dihuni dek urang minangkabau setelah kapa inyo mandarat di gunuang katiko gunuang ko masih sagadang talua dan dikaliliangi dek aia. ado sajumlah menhir atau batu kuburan tagak di wilayah nan baorientasi ka arah gunuang, nan manunjuakan makan budayanyo.


Rujak cingur adolah makanan khas daerah yang banyak ditamukan di daerah asal inyo yaitu Jawa Timur. Rujak cingur ko beda dari rujak nan biaso awak makan dan jumpai. Rujak iko indak dari buah atau sejenisnyo tapi bahan yang dipakai adolah cingur alias muluik jawi. Muluik jawi ko disajikan jo sayua  dan siram jo bumbu kacang dari petis, gulo merah, dan bawang goreng. Makanan ko lai lamak, tapi manuruik urang nan panjajok tantu indak karena mambayangkan makan makanan yang dibuek mamakai muluik jawi. Banyak urang nan nio mancubo rujak cingur tapi katiko tau kalau makanan tu dari muluik jawi banyak urang nan langsuang gali, walaupun indak saketek juo urang nan nio mancubo dan maraso lamak.


Mamakan mie instan jo nasi marupokan hal lazim nan dilakuan masyarakat Indonesia. Sababnyo indak lain dan indak bukan hanyo bia labiah kanyang. Padohal manuruik babarapo artikel mamakan mie instan jo nasi adolah hal nan kurang tapek, karano kaduo makanan itu jenisnyo adolah karbohidrat. Akibaiknyo kito akan marasoan raso kanyang nan hanyo samantaro. Babarapo waktu lai akan taraso litak taruih-manaruih sahinggo mambuek wak mangonsumsi banyak makanan lain. Jiko dipaturuikan parangai makan ndak sehat bantuak iko bisa manjarumuihan kito ka obesitas dan bisa manjala jadi panyakik nan lain. Jadi kabiasoan makan mie instan jo nasi ko sabaiaknyo dikurangan untuak kasehatan tubuah kito surang.


Sanang bana hati ambo. Ndak saba bana manunggu bisuak karano altlet kesayangan bulu tangkis ambo Taufik Hidayat akan batandiang. Lawannyo urang cino. Kalian harus datang ka acara ko. Manyasa kalau ndak datang. Apolai bisuak pertandingan finalnyo. Capek-capek lah kalian bali tiket lai. Kalau ndak punyo wakatu untuak mambali tiket langsuang kalian bisa bali lewat webnyo. Bagageh lah. Beko abih tiketnyo lai. Rasoan lo sakali-sakali sensasi manonton langsuang tu. Babeda bana rasonyo jo nonton TV. Kok ndak pacayo bisa buktikan surang. Pokoknyo bisuak ambo harus manonton sacaro langsuang di Gelora Bung Karno. Ndak bisa ndak. Agak huja badai patuih ambo kaja an untuak kasinan.


Kepuauan Kei di Maluku Tenggara tarnyato manyimpan kaindahan tasambunyi atau bisa juo disabuik sabagai hidden gems yaitu Desa Wisata Ngilngof. Desa ngilngof ko manjadi salah satu tujuan wisata favorit untuak wisatawan dalam nagari sampai ka lua nagari. Banyak pilihan wisata nan ditawarkan dek Desa Wisata Ngilngof ko. Mulai dari wisata alam nan baragam, Wisata budaya turun tamurun, Wisata Rohani, dan babagai kearifan lokas masyarakat desa nan tasaji. Diantaro banyaknyo wisata alam nan ado, pantai adolah wisata alam nan identik jo Desa Wisata Ngilngof ko. Ado pantai pasir panjang nan mampunyoi pamandangan indah jo galombang nyo nan ramah,  pantai yenroa nan mampunyoi pesona mangrove disakitarnyo, ado pulo pantai Ngur Faruan nan dihiasi dek deretan batang karambia. Dengan kaindahan-kaindahan nan dimilikinyo, indak diragukan Desa Wisata Ngilngof adolah salah satu tampek wisata favorit di Indonesia.


Modal indak gadang, cukuik manyiok an tampek jo alaik-alaik nyo. Ambo manjalani pekerjaan sebagai wirausaho jaso cuci kendaraan. Usaho iko cukuik tinggi jo pamasuak an nyo kareno banyak urang nan mamakai honda atau oto tapi indak sempat atau indak suko mancuci surang. Di tampek usaho ambo ko, ambo buek samanariak mungkin. Lucu bana tampeknyo jadi bisa ambo deskripsian tampeknyo ko manganduang konsep taman kanak-kanak, ado gambar-gambar hewan di dindiangnyo, ado jo ayunan, ado lo tampek jua makan jo minuman. Kareno kan biasonyo kalau apak-apak mancuci oto biasonyo maajak anak, jadi indak ado alasan anak tu untuak nio capek pai dari tampek cuci kendaraan ko.


Katiko ambo baru bapisah jo kawan, ambo maraso sadiah bana kareno indak bisa basamo lai. Sakolahan ambo alah duo bulan malakuan perpisahan, kini kami alah sibuak mamasuak i perguruan tinggi lai. Ambo masiah manjalin hubungan nan elok jo kawan-kawan di sakolah. Walaupun indak bantuak dulu lai, kalau dulu saliang batamu. Kalau kini ambo jo kawan ambo saliang manyapo dan mangobrol malalui watsap. Kadang kami juo mambuek kenangan momen yang pernah dilalui di sosial media. Memang katiko awak baru pisah jo kawan rasonyo sadiah bana, namun indak bararti awak harus indak bisa bategur sapo lai. Kareno kini alah ado alaik komunikasi awak.


Museum nasional Indonesia atau nan biaso disabuik Museum Gajah adolah salah satu museum nan ado di jakarta tapeknyo talatak di Gambir, Jakarta Pusat. Museum Nasional kini sadang mangambangan ruang imersifA nan mamakai teknologi  imersif sahinggo pangunjuang dapek pengalaman berwisata museum nan interaktif. Imersif adolah sabuah teknologi informasi dima sadoalah dindiang jo lantai di ruangan diproyeksiangambar nan bagerak dan dilangkoki pulo jo tata suaro, sahinggo pangunjuang akan marasoan pengalaman nan unik dan menarik. Di museum ko pangunjuang bisa manambah pangatahuan saputaran arkeologi, sejarah, etnografi, dan geografi. Marilah kito ramaikan baliak wisata museum di Indonesia, karena selain dapek hiburan kito akan mandapekan pulo pengetahuan baru.


Beberapa waktu lalu, pemerintah telah maminta masyarakat untuak mulai baraliah manggunokan alat masak elektrik. Pemerintah mambuek permintaan mode itu tantu bukan tanpa alasan. Manuruik ambo alasan pemerintah mamintak masyarakat untuak manggunokan alat masak elektronik sangaik masuak akal. Di maso kini kito tantu hiduik badampiangan jo teknologi. Samakin hari teknologi pun samakin bakambang maikuti kemajuan zaman. Salah satu nan indak lupuik dari kemajuan teknologi adolah alat-alat untuak masak. Alat-alat masak di zaman kini lah banyak nan basifat elektrik. Dan untuak maikuti perkembangan zaman, Indonesia tantu harus maikuti arus. Panggunoan alat masak elektronik ambo raso bisa mandoroang Indonesia manjadi salah satu negara maju.


Bawisata ka Kawah Ijen, Banyuwangi ,Jawa tengah tantu ndak asing lai kalau awak mancaliak urang nan mamakai jasa transportasi unik di siko yaitu ojek troli. Transportasi ko manjadi alternatif bagi para pandaki yang mangalami cedera atau panek katiko mandaki puncak gunuang ijen. Manuruik Laras salah satu wisatawan bahwa wajar se kalau harago dari tarif ojek troli ko gadang soalnyo memakai tanago urang, awak harus maagiah juo labiah saketek piti kalau lai ado untuak mengapresiasi urang tu atau dengan batarimo kasih. Ojek troli ko indak manggunoan masin tapi tanago urang jadi karena itu tarif nyo maha, jadi jan barutuak lo kalau tarif nyo maha.


Hari minggu sore Kartika pai jalan-jalan ka daerah Raden Saleh. Di Raden Saleh ado salah satu tampek nan manjua aneka jajanan. Hari tu cemilan nan dibali dek Kartika adolah sosis baka. Kartika sangaik manyukoi sosis baka tarutamo sosis baka nan raso sapi. Sosis baka nan dijua di area jajanan Raden Saleh adolah sosi baka raso ayam. Walaupun sosis baka nan dijua adolah sosis ayam, tapi Kartika tatap mambali sosis baka itu. Kartika mambali duo buah sosis baka ukuran gadang. Hargo dari sosis baka nan dibali dek Kartika adolah 10.000 ciek porsinyo. Jadi total Kartika mahabihkan 20.000 untuak mambali sosis baka.


Buya Hamka nan marupokan guru gadang atau tokoh adat suku Minang nan cukuik berpengaruh dalam penyebaran Islam di Indonesia pada masa itu. Dilihat dari segala perjuangan nan alah beliau lakuan untuak Indonesia dan Agama serta perkembangan mako ado beberapa hal nan dapek kito jadikan teladan. Nan partamo yaitu sifat bertanggung jawabnyo, Buya Hamka dikenal sebagai sosok nan mampunyoi jabatan sabagai katua umum Majelis Ulama Indonesia. Namun katiko inyo manjabat sifat bertanggung jawabnyo selalu inyo terapkan. Selama manjabat Buya Hamka tidak manarimo gaji sebagai katua umum. Sifat kateladanan nan kaduo nan dapek kito tiru yaitu Luasnyo ilmu pengetahuan nan beliau miliki. Buya Hamka dikenal sabagai seseorang nan mampunyoi pengetahuan luas karano beliau sangek manyukai belajar. Katiga yaitu sifat Teguh pada prinsipnya.


Salah ciek olahraga ekstrem yaitu panjat tebing iko mamiliki resiko nan cukuik tinggi. Mako dari itu ado beberapa tips untuak sasaurang nan akan malakukan panjat tebing iko sahinggo dapek maminimalisir Resiko nan mungkin  bisa saja tajadi. Partamo yaitu mampersiapkan mantal katiko melihat bebatuan tebing atau pun manggenggam bongkahan-bongkahan batu di tebing tasabuik. Persiapon mantal diparalukan agar katiko mamanjat tebing dapek merasokan perasoan nan manyenangkan bukannyo ketakutan. Kaduo, bagi sasaurang nan sering malakukan olahraga panjat tebing diharuskan baginyo untuak sering jugo latihan fisik seperti lari, pull up, push up dan lain sabagainya. Nan ketigo yaitu malakukan peregangan serta pemanasan hal iko untuak merileksasikan tubuh katiko panjat tebing dimulai. Kaampek, mamastikan peralatan keamanan alah dipasang dan aman untuak digunakan.


Di daerah rumah ambo, katiko malam hari ado banyak urang nan manjua makanan. Mulai dari nasi goreang, bakso, sampai pecel lele. Pecel lele nan dijua di rumah ambo sangaik lamak hinggo manjadi favorit urang-urang tamasuak ambo. Pecel lele adolah makanan khas dari Jawa nan bahan dasarnyo adolah ikan lele. Ikan lele biasonyo disajikan basamo jo lado tarasi. Raso padeh nan ado pado lado tarasi mambuek raso gurih nan ado pado ikan lele manjadi samakin lamak. Pecel lele biaso dimakan jo nasi biaso atau nasi uduk, tagantuang salero urang nan mamakan. Salain itu, biasonyo pecel lele ditambah juo dengan tempe atau tahu dan diagiah lalapan. Lalapan nan ado pado pecel lele antaro lain timun, lobak, dan daun kemangi.


Ampiang dadiah adolah salah ciek makanan otentik khas minang nan samakin payah ditamuan. Saketeknyo paminaik makanan nan tabuek dari fermentasi susu kabau ko manurunan tingkek produksi dadiah itu surang. Di Bukittinggi bana, indak bara tampek makan atau restoran nan manyadioan menu ampiang dadiah iko lai. Ampiang barasal dari bahan makanan bareh katan nan ditumbuak tu dikariangan, sadangkan dadiah adolah hasil fermentasi susu kabau. Caro mamakan ampiang dadiah ko biasonyo dihidangan dalam ciek pinggan tu disiram jo saka (aia gulo merah), diagiah saketeh kukuaan karambia, ado nan biaso ditambahan jo es bia labiah sajuak, ado juo nan labiah suko mamakannyo angek-angek.


Manonton film horor dapek marangsang utak seseorang katiko inyo takajuik atau mamakiak karena dapek maningkekan detak jantuang, aliran pernapasan yang baik selagi masih dibatas sewajarnya. Manonton film horor dan katiko mamakiak dapek mangurangi kalori dek adonyo pembakaran kalori nan setara bajalan tigo puluah minik. Manonton film horor dapek mambuek raso waspada labiah maningkek. Banyaknyo urang nan manyukoi film genre horor iko mambuek rating film-film horor di Indonesia labiah tinggi dibanding genre film lain. Kini, film horor di Indonesia alah manjadi genre nan banyak ditunggu-tunggu oleh masyarakat kini. Jadi, untuak urang nan nio mambaka kalori dan manguji adrenalin manonton film horor dapek manjadi salah satu pilihan.


Pakambangan ponsel di dunia alah malewati babagi tahun mulai dari nan bantuak radio sampai ponsel nan dipagunoan di jam kini. Samakin ketek dan samakin tipih samakin rancak. Babagai macam merek ponsel balomba-lomba pulo mambuek fitur ponsel nan labiah unggul dan dicari banyak urang. Ponsel atau Handphone sabagai alat komunikasi nan labiah canggih tantunyo punyo sajarah na panjang. Urang dulu bakomunikasi jo caro labiah sederhana dan indak tangguang lamonyo, dulu mamakai surek, pager, sampai buruang marpati. Indak tabayang sabarpo lamo informasi harus sampai ka panarimonyo. Karano jaman samakin bakambang bararti samakin canggih pulo sado aspek teknologi nan dipakai dek manusia, salah satu contohny posen atau Handphone.


Panginapan unik dengan suasana yang asri dan sajuak mambuek awak nio untuak pai dan berisitarahat ka panginapan itu. Salah satu yang banyak juo di rekomendasikan salah satunyo adolah Mentigi Bay Dome Villa Lombok. Panginapan unik di kawan senggigi iko punyk bangunan bantuak dome atau kubah batu. Kalian pasti suko jo hotel ko soalnyo hotel ko ado di ateh bukik dan maadok langsuang ka pantai. Hotel menampilkan pemandangan yang bagitu ancak apolai untuak bafoto di siko pasti kalian suko bana. Ado juo kamar yang private di siko tergantuang awak nio yang ma. Pasti nyo kalian yang ka lombok ndak kan manyasa kalau pai ka panginapan ko.


Manusio kan makhluk sosial, dikahiduik an awak indak bisa hiduik surang dan saliang mambutuhkan. Mangko dari itu manusia hiduik batatanggo dengan yang lainnyo. Awak indak buliah egois kareno satiok urang ado hak dan kewajibannyo, bak itu juo dalam kahiduik an batatanggo. Misal hal elok untuak awak surang jan mambuang sampah sambarangan. Kareno itu akan bapangaruah juo ka tatanggo awak. Baa kalau beko tajadi kebanjiran, atau lingkungan yang indak lamak dipandang. Oleh kareno itu juo pas ado kegiatan barasiah-barasiah, awak harus nio untuak bagotong royong. Untuak itu lakuanlah gotong royong dan basamo-samo dalam manjago kabarasiahan lingkungan, kareno pas itu juo awak akan samakin dakek ka tatanggo.


Hari minggu den samo ama pai ka balai untuak mambali sapatu olahraga samo bali raket. Den kini duduak dibangku kelas 2 SMP. Den masuak club badminton disekolah, baru masuak tahun ko. Jadi den bali raket baru, walaupun sabalumnyo den alah punyo raket. Den emang dar dulu suko raket. Dan iko adolah partamo kali den ikuik-ikuik ekskul disekolah, mungkin karano itu ama den nan excited anaknyo bisa masuak ekskul kayak ko, sahinggo den dibalian sapatu samo raket baru. Sabananyo disekolah den untuak satiok ekskul khusunyo ekskul olahraga alah disadioan alat untuak olahraganyo, dan den pun ado punyo dirumah, tapi kato ama den bia den rajin latihan supayo bisa jadi atlet badminton. Aamiin, semoga doa ama den mampamudah jalan den dalam manggapai mimpi.


Iko adolah hari pertamo ambo untuak tes wawancara untuak bakarajo di salah satu bank swasta di Jakarta. Pagi tu ambo alah pakai baju rapi nan dari patang malam ambo gosok. Sabalum pai tes ndak lupo ambo maminta doa jo restu kapado kaduo urang tuo ambo supayo apo nan ambo karajoan hari ko dilancarkan dan dipamudah dek tuhan karano ambo yakin rido Allah tu ado pado rido urang tuo. Ndak lupo ambo isi paruik supayo katiko di wawancara beko paruik ndak keroncongan. Katiko malangkah dari rumah ambo baco basmallah. Semoga hari ko manjadi hari nan elok dan hari nan mambao berkah untuak ambo dan keluarga.


Katiko mancaliak urang tuo dari hari ka hari samakin tuo maingek an ambo kapado salah satu ajaran agama nan ambo anut, yaitu Islam, basonyo awak harus berbaktilah kapado kaduo urang tuo. Dalam sabuah ayat Al-Qur'an mangatokan basonyo Allah manyuruah awak berbakti kapado ibumu, ibumu,ibumu, baru ayahmu. Jadi jan cubo-cubo untuak durako karano ndak akan salamaik hiduik di dunia apolai akhirat kalau awak ndak berbakti kapado kaduo urang tuo. Tuhan se mangatokan untuak mandapek an ridho ku mako harus awak dapek an riodho dari urang tuo dulu. Jadi kalau awak berbakti kapado kaduo urang tuo insyaAllah baik di dunia maupun di akhirat.


Tanaman hidroponik adolah tanaman nan media tanamnyo indak barupo tanah. Teknik mananam nan ciek ko biasonyo manggunoan media tanam aia. Tanaman hidroponik indak pulo mambutuahan banyak aia, indak paralu malakuan panyiraman bantuak tanaman nan ditanam pado media tanah. Teknik pananam hidroponik marupokan teknik bacocok tanam nan ramah lingkuanga. Sayuran nan ditanam jo hidroponik labiah sehat sarato aman dikonsumsi. Pakambangan metode pananaman nan ciek ko memang indak mangalami pakambangan nan sangek pesat. Pasalnyo, babarapo urang maraso ragu jo kualitas dan kuantitas nan elok. Teknik mananam hidroponik indak bisa ditarapkan kapado sado tanaman. Hanyo babarpo nan cocok dan mampu tumbuah subur dan hasil nan mamuehan. Dunsanak indak paralu lahan nan gadang. cukuik lahan tabateh pun bisa.


Goreangan kini sangek banyak di tamui, antah di pasa, di tapi jalan, di tama dll. Alah banyak panjua goreangan jo garobak kini. Goreangan nan di sadioan babagai macamnyo. Ado goreang tempe, tahu, bakwan, pregedel tahu, pregedel jaguang, pregedel kantang, ubi goreang, godok pisang, godok ubi ungu dan banyak sabagainyo. Indak aneh bagai banyak nan manjua goreangan, karano nyatonyo banyak pulo nan manyukoi makanan ciek ko. Tapi kironyo goreangan indak makanan sehat nan aman dimakan satiok hari. Sabuah panalitian mangecekan urang nan suko makan goreangan akan barasiko kanai panyakik jantuang koroner 22% labiah tinggi dibandiangan urang nan indak makan goreangan. Mako dari itu mari jago kasehatan awak jo mangurangi makan makan nan indak sehat sarupo goreangan.


Sabalum awak nio mandaki gunuang awak paralu bana persiapan. Kalau tadi mangecek an persiapan mental, fisik jo perbekalan. Awak paralu juo mampunyoi urang nan bapangalaman dalam perjalanan awak mandaki gunuang. Kareno manuruik ambo kalau awak alah indak tau jalan pai jo urang nan alun pernah juo, bisa jadi awak tasasek dek nyo. Kareno itu awal paralu urang nan bapangalaman nan mangarati baa caro hiduik di gunuang dan tau jalan sampai ka puncak tu. Kareno bagi urang nan bapangalaman pengetahuan tentang jalan jo caro batahan hiduik di tengah katerbatehan tantu manjadi nan tau. Untuak itu kalau pai jo urang nan alah tau jo bapangalaman dalam pendakian.


Hari iko adolah hari partamo Haikal basikola di SMA guno bangsa. Di sikola barunyo iko Haikal ditawari banyak kagiatan. Dari sakian banyaknyo kagiatan ekskul, Haikal mamiliah ekskul silek. SMA guno bangsa memang terkenal jo ekskul sileknyo. Sikola iko adolah juara umum turnamen silek antar SMA di provinsi Sumatera Barat. Itulah nan mambuek Haikal mamiliah ekskul silek di sikola barunyo iko. Ekskul silek nan ado di SMA guno bangsa ko mampalajari utamonyo adolah silek harimau khas Sumatera Barat. Dalam saminggu ekskul silek ko balatiah sabanyak 3 kali. Tampek latihannyo ado di gor dakek pusat Kota Padang. Salain mampalajari silek harimau, ekskul iko pun kadang mampalajari juo silek dari daerah lain.


SEA Games nan marupokan ajang Pesta olahraga tergadang di Asia Tenggara alah manarik bagitu banyak minat .Dalam pertandingan iko diikuti sakitar 11 negara di Asia Tenggara. SEA Games iko kini ba ado di bawah naungan Federasi Pesta Olahraga Asia Tenggara dengan pengawasan dari Komite Olimpiade Internasional dan dewan Olimpiade Asia. Dilakukan satiok 2 tahun sakali mambuek tuan rumah dapek mampersiapkan hal-hal nan Diperlukan untuak mandukung jalannyo pertandingan iko. Mamperlombakan bagitu banyak cabang olahraga saperti  angkat besi, bola basket, bola voli, sepak bola dan cabang olahraga lainnyo. Sahinggo bagi saluruh pemain nan ikut bapartisipasi dalam perlombaan iko mamiliki rasa bangga terhadok dirinyo karano ikut mangharumkan namo bangsanyo.


Makanan nan banyak dijua di kadai atau di urang nan manggaleh di garobak kaliliang yaitu bubua katan hitam. Bubua katan hitam mampunyoi bantuan nan dapek mambuek banyak urang nio mancubomyo. Makanan nan tabuek dari ketan hitam nan dicampua jo santan iko mampunyoi raso manih dan harum. Makanan panutuik iko dapek dimakan katiko angek atau dingin. Cito raso bubua katan hitam indak ka bakurang walaupun alah dingin malah kalau dimasuakan ka kulkas dapek labiah lamak karano ado sensasi dinginnyo. Makanan nan manih iko indak cuman dari raso santan tapi raso katan hitam nan alah dicampua jo gulo mambuek raso iko manih. Salain itu, daun pandan nan dimasukan dalam proses masak jo panyajiannyo dapek mambuek aroma lamak bubua katan hitam kalua sahinggo banyak urang nan nio mancubonyo.


Yoga adolah olahraga nan alah ado sajak zaman daulu. Olahraga ciek ko kaba-kabanyo barasal dari agama Hindu. Walaipun baitu yoga adolah olahaga nan alah cukuik tanamo dan kini alah banyak nan malakuan yoga untuak kasehatan. Yoga ko marupoan olahraga tubuah jo pangana. Jadi olahraga ko fokus ka kakuatan,kalanturan, sarato jo panafasan. Hal iko baguno untuak maningkekan kasehatan mental jo fisik. Ado banyak janih yoga takah yoga bikram, yoga ashtanga,, yoga inyengar, yoga vinyasa, yoga yin dan banyak sabagainyo. Janih yoga ko tagantuang garakan jo tujuannyo. Ado banyak manfaat yoga takah manguangan stes, manjago bantuak tubuah, mancagah gangguan pancernaan dan lain sabagainyo.


Dalam agamo Buddha, istilah “Kitab Suci” ndak biaso digunoan. Sabagai gantinyo, teks ajaran Buddha ko disabuik Kannon Buddha. Kannon Buddha adolah kumpulan teks nan baisi ajaran Buddha dan kabijaksanaan Buddha. Kannon tabagi manjadi tigo kategori utamo yaitu Sutra, Vinaya, dan Abhidharma. Kalau di Indonesia acoknyo disabuik Kitab Tripitaka. Sutra pitaka ko baisi ajaran-ajaran inti Buddha. Vinaya pitaka adolah kumpulan teks nan baisi aturan dan kode etik monastik untuak biksu dan biksuni (biksu nan padusi) Buddha. Abidharma pitaka adolah kumpulan teks nan manyadioan analisis nan labiah rinci tentang ajaran-ajaran Buddha. Satiok kitab-kitab ko dibagi-bagi lai, contohnyo Sutta pitaka ko terdiri dari 5 buku dan Vinaya pitaka terdiri dari duo bagian.


Ambo sanang bana mancaliak adiak ambo kini. Dulu nyo pamaleh bana disuruah sambayang. Jangankan sambayang sunnah nan wajib se acok pura-pura pakak katiko disuruah. Acok lo baduto. Padohal alun sambayang nyo kecek an alah. Pamaleh bana. Kini lah gadang bana perubahannyo samanjak amak jo abak mangirimnyo ka pesantren. Jan kan ibadah nan wajib, nan ibadah sunnah se kini ndak tingga. Tiok hari Senin dan Kamis pasti puaso sunnah taruih. Kalah sado urang rumah dek nyo kini. Inyo bintangnyo. Semoga iko jadi awal nan elok untuak adiak ambo ka mukonyo. Jan sampai iko cuma batahan katiko nyo jadi anak pesantren se. Amiin.


Kini kalau awak nio ambiak foto ndak paralu minta ambiak an ka urang soalnyo kini di kamera alah ado fitur timer. Jadi dengan fitur ko awak ndak paralu urang lain untuak bisa mengabadikan momen awak jo kawan-kawan maupun keluarga. Tapi fitur ko ndak bisa langsuang digunokan. Harus awak atur talabiah dulu. Caro untuak maaturnyo ndak payah kok. Kalau maatur timer di hp kalian tingga cari se gambar mode jam di kameranyo. Abis tu kalian tingga takan dan akan kalua piliahan wakatu nyo. Ado yang 3 datiak, 5 datiak, atau 10 datiak. Kalau kalian alah piliah kalian tingga pencet se tombol maambiak foto. Sacaro otomatis foto akan ta ambiah sasuai jo wkatu nan alah kalian tantuan tadi.


Olahraga marupokan hal nan sangaik penting jo paralu untuak badan wak. Walaupun alah ba-usia lanjuik, badan wak tetap paralu nan namonyo olahraga. Manfaaik olahraga sangaiklah banyak dan bisa dirasoan jo sado urang. Indak bisa di ilak-an, olahraga manjadi salah satu gaya hiduik nan wajib dikarajoan satiok urang supayo tetap segar bugar. Kalau olahraga dikarajoan sacaro rutin paliang saketek 10 minik satiok harinyo kito bisa mandapek manfaaik lainnyo. Indak cuma malatiah otot-otot, jalan darah jo oksigen nan ado didalam badan pun manjadi labiah lanca sahinggo mambuek metabolisme dalam badan pun manjadi labiah optimal. Badan jadi taraso labiah segar jo utak sabagai pusat saraf jadi bakarajo labiah rancak.


Sistem dan pola karajo dalam suku dayak barupo tokoh adaik mamiliki perlakuan khusus yang dima masyarakat adaik dayak manyumbangkan tanago dalam mambantu manyalasaikan karajo-karajo dari tokoh adaik tasabuik. Langkah atau proses kegiatan bakarajo basamo dalam masyarakat dayak. Patamo karajo pribadi yang dima sistem dan pola karajo sacaro pribadi yang terdapek dalam masyarakat, kaduo karajo berbalehan, sistemn karajo yang saliang babalehan, katigo karajo sosial atau karajo bakti tentang sistem dan karajo sacaro basamo-samo atau karajo bakti yang terdapek dalam masyarakat dayak. Dayak ko mamiliki stuktur adaik yang asli jadi tokoh adaik disiko memang harus diisi posisinyo. Mangataui sistem sosial dan kemasyarakat dalam suku dayak.


Samosir Adetia Niwa itulah namo panjang den, biasonyo kawan jo kaluarga den maimbau den jo Niwa. Aden adolah laki-laki baumua 24 tahun kini ko den karajo di salah ciek parusahaan restoran dan hotel nan cukuik tanamo di negara ko. Aden alah 2 tahun karajo disiko. Salamo karajo banyak hal nan alah den lalui. Den punyo banyak kanalan, dan den jugo baraja banyak hal. Disiko den karajo di bagian HRD. Iyo batua walaupun den karajo di bidang hotel dan restoran tapi aden bukanlah lulusan hotel, tataoga atau apapun an bahubungan jo itu. Aden adolah lulusan psikologi dan bersyukurnyo den ditarimo jadi asisten HRD. Den sanang karajo disiko karano disiko den punyo banyak kawan jo pangalaman babeda bana jo den.


Olahraga diving iolah kagiatan manyalam di bawah aia dengan atau tanpa manggunokan paralatan. Salain untuak baolahraga, diving juo dapek dilakukan untuak panalitian atau barekreasi dengan mancaliak pamandangan bawah lauik. Bisa baranang sajo indak cukuik untuak bisa malakukan olahraga ko. Kamu paralu balatih untuak bisa manyalam di aia nan labiah dalam. Sasudah mahia manyalam, nantinyo kamu akan mandapekan sartifikat. Salain kamampuan manyalam, kamu pun mamaralukan babarapo paralatan khusus, sarupo baju manyalam, kaki katak, kacomato ranang sampai alat bantu panapasan. Namun, indak sado jenis diving mamaralukan alat bantu panapasan sarupo tabuang oksigen. Free diving, misalnyo, kamu hanyo paralu manggunokan kaki katak, kacomato ranang dan mangenakan baju ranang sajo. Akan tatapi, jenis diving nan siek ko umumnyo dilakukan di parairan nan cukuik dangka dan dikawankan dek instruktur supayo labiah aman.


Pisang Keju Kiara nan bukak satiok sore manjalang malam di pusat jajanan Stasiun Bukittinggi adolah favorit den. Den suko karano potongan pisangnyo nan tipih, tu dibaluik adonan tapuang nan ranyah katiko alah digoreng. Raso pisangnyo kamek. Varian greentea pakai topping keju adolah nan paliang acok den bali. Manuruik den olahan buah pisang manjadi pisang goreng nan diagiah macam-macam toping adolah camilan nan cocok dinikmati di hari sore. Sakiang sukonyo dalam saminggu den bisa mambali 2 sampai 3 kali Pisang Keju Kiara ko. Apolagi lataknyo nan indak jauah dari rumah den. Pisang Keju Kiara ko capek bana habisnyo. Kalau baru ka mambali jam 9 malam, den raso indak ka dapek gai do karano pasti alah abis.


Ado urang yang tau apo hobi nyo kalau ditanyo tapi ndak saketek lo urang yang indak tau dan binguang nio manjawek apo. Terkadang awak alah melewati hobi salamo hiduik ko tapi ndak tau apo hobi awak yang sabananyo. Ado tips atau langkah untuak manantukan hobi awak manuruik ahli. Patamo urang nan tabukak bisa menjadikan traveling atau mengikuti kelas seni dan hobi yang mambuek awak memiliki tantangan, kaduo urang nan sadar bahwa inyo punyo kalabiah an dan suko untuak mampangaruhi orang lain dengan sikap postif nyo ancak untuak manjadi sukarelawan atau penulis, lanjuik urang nan ekstrovert bisa untuak ikuik kelas zumba atau manyanyi, terakhir kalau urang nan introvert bisa mambuek blog atau bamain puzzle.


Hari rayo Natal adolah hari yang ditunggu bana dek umaik kristiani. Hari rayo ko untuak mamparingek i lahia nyo yesus kristus. Hari natal yang dilaksanoan satiok tanggal 25 ko manjadi hari yang penting bana dek umak kristian. Kareno katiko hari rayo natal, bisa saliang babagi kasiah ssyang dan kasiah ssyang tahadok sasamo. Bantuak dari Natal ko identik bana jo pohon natal, yang dihiasi jo daun holly, mistletoe, dan pohon natal. Urang saliang manuka kado ataupun maagiah kado. Anak-anak yang marayoan natal se pasti indak baa natalan dirumah se. Salain manyiapkan pohon, mereka jo manyayikan lagu-lagu dan manyiapkan makanan khusus buek an surang.


Batagor adolah makanan khas banduang. Batagor mirip jo siomay nan di goreang. Batagor ko singkekan dari bakso, tahu goreng. Caro mambueknyo pado dasarnyo barupo tahu nan dilembutan kamudian diisi jo adonan nan biasonyo babahan dasar ikan tenggiri jo tapuang tapioka. Lalu, dibantuak manyarupoi bola dan kamudian digoreang dalam minyak angek sampai matang. Namun kini indak hanyo tenggiri, caro mambuek batagor bisa diganti jo ikan tuna, ikan kembung, jo udang sabagai varian raso. Batagor disajian jo bumbu kacang. salain itu batagor ko ditambahan juo kecap, saus jo lado untuak mambuek cito raso nan lezat  dan ditemani kol, bakso, dan tahu katiko disantap.


Manikah marupokan acaro nan sakral dalam agamo islam kareno disatuaanyo duo insan yang diharok an tabantuaknyo rumah tanggo yang elok. Dam proses nikahan tantuak indak lapeh jo acaro akad nikah. Wakatu itu ado khutbah nikah yang mambahas tentang baa mambangun rumah tanggo yang sakinah, mawaddah dan rahmah. Artinyo adolah baa si rumah tanggo yang elok manuruik islam. Manuruik Laras kalau nio sajalan taruih awak harus lah saliang pengertian satu samo lain. Dalam artian adolah samo-samo bisa maagiah kewajiban awak kapado pasangan dan tau juo hak awak. Samo-samo saliang bakomunikasi disaaik masalah apo se, sagalo halnyo di salasaian baduo tanpa harus curhat ka urang katigo.


Sarapan pagi kan biaso nyo kawan di sakolah naila labiah acok makan nasi uduak, lontong sayua, katoprak yang semacam makanan barek-barek mode tu. Naila ko inyo ndak suko do makan barek, nyo labiah suko makan buah lai emang lah tabiaso dari ketek. Rabu pagi ko naila mambaok Melon ka sakolah, jadi nyo suko bana jo sagalo jenis buah jadi satiok hari tu babeda yang inyo baok. Buah ko banyak bana manfaat nyo kandungan dari buah ko elok, apolai awak makan sarapan jo buah. Sarapan tu seharusnyo indak mamakan yang barek do kan banyak pilihan lain kalau nio mulai hiduik sihaik.


Agar televisi nan awak punyo dapek batahan lama mako paralu babagai caro untuak merawatnya. caro partamo yaitu rute mambarasiahkan TV dari debu-debu. Biasanyo debu sering sekali manghinggapi bagian ateh TV dan layar led-nyo sahinggo TV manjadi badebu dan kotor Hal iko dapek mamicu  televisi lebih capek rusak. Nan keduo yaitu mamencet tombol turn off pada TV dan mancabuik colokan TV katiko inyo indak digunakan atau indak ditonton lagi. Ketigo,  meletakkan televisi dari jangkauan anak-anak karano akan baesiko tinggi jiko anak-anak dapek manyentuhnyo sacaro bebas. Keampek yaitu manjauhkan TV dari handphone karano sinyal atau gelombang nan dihasilkan dari handphone bisa merusak sistem pada TV sahinggo dapek mamicu kerusakan pada TV tasabuik.


Banyak dari awak nan padusi nio bana manguruih an langan. Biasonyo paruik alah pas ko indak lo buncik atau gadang bana. Badan tacaliak gadang dek kareno lengan ko biasonyo. Bahu tangan padusi ado juo nan karangko nyo gadang. Walaupun bantuak itu bukan bararti awak indak bisa mangecilkan lengan. Indak ado masalah jo kerangka badan awak kareno kalau awak konsisten lengan bisa juo mangecil. Ado langkah untuak kalian nan nio mangetek an lengan. Patamo latihan otot lengan, kaduo konsumsi makanan tinggi serat, siap tu malakuan olahraga cardio, taruih tu batasi asupan karbohodrat dan manjago tubuh jan sampai tahidrasi. Itu lah langkah nan bisa awak cubo.


Hari minggu ambo ikuik sepupu ambo untuak Menyelam ka lauik. Memang kami alah marancanoan olahraga diving ko sajak lamo. Olahraga diving adolah kagiatana yang manyalam dibawah aia dengan atau tanpa manggunoan paralaik an manyalam. Sepupu ambo ko alah tabiaso jadi indak manggunoan alaik untuak manyelam. Kalau ambo yo alun bisa jadi memang harus manggunoan alaik bantu. Kecek sepupu ambo diving ko tamasuak olahraga yang manyeramkan kareno ado di aia yang barado di alam bebas. Indak sadoalah urang barani untuak manyalam ka lauik. Pandai baranang se indak cukuik untuak bisa malakuan olahraga iko jadi harus ado keberanian juo dan pandampiang untuak nan patamo kali.


Ado juo teknologi Aplikasi cerdas yang mamanfaaik an teknologi AI. Aplikasi ko dapek mambantu dalam mambuek kaputusan badasarkan data real time atau data historis. Banyak contoh dari manfaaik AI ko dalam mambuek aplikasi-aplikasi cerdas seperti smart assistants, bots, voice reconigtion, M-banking, game online dan banyak lainnyo. Bantuak M-banking se kan banyak mambuek kamudahan bagi awak. Mobile bangking ko dapek mampamudah semua urusan perbank an kareno bisa malakuaanyo dengan labiah praktis. Indak paralu lai awak mancari-cari masin Atm kareno alah ado sadoalah fiturnyo di smartphone. Untuak itu, marilah mambuek M-banking di hp awak untuak mampamudah transaksi kapan se dan dimano se.


Hari minggu patang ambo baraja mamasak. Resep makanan nan ambo pelajari adolah nasi goreang. Nasi goreang adolah makanan nan tabuek dari nasi nan digoreang dan diagiah bumbu. Hal partamo nan ambo pelajari dalam mamasak adolah mampasiapkan bahan-bahan. Bahan-bahan nan diparalukan untuak mambuek nasi goreang adolah nasi, kecam, garam, penyedap raso, bawang merah, bawang putiah, lado giliang, talua, dan lain-lain. Salanjuiknyo tumis bawang putiah dan bawang merah. Satalah salasai manumis bumbu, ceplok talua kamudian diorak-arik. Salanjuiknyo masuakan nasi ka dalam kuali. Satalah masuakan nasi, agiah kecap, garam, micin, dan lado sasuai salero. Satalah sado bumbu masuak, aduak sampai bumbu tacampua rato jo nasi. Terakhir, sajikan nasi goreang untuak dimakan.


Salah satu olahraga ringan nan mudah bisa dilakukan satiok hari adolah jogging. Jogging marupokan aktivitas lari santai. Jogging tamasuak ka dalam olahraga aerobik. Olahraga iko biasonyo dilakukan katiko pagi hari atau katiko sore hari. Jogging dilakukan dengan malangkahkan kaki sacaro perlahan dalam kecepatan randah. Aktivitas iko dilakukan dalam waktu nan tagoloang lamo. Kamudian olahraga jogging biasonyo dipadukan jo bajalan kaki untuak mahindari cedera balabiah pado kaki. Jogging bisa dilakukan di mano sajo. Ado urang nan jogging di stadion sepakbola. Ado urang nan jogging di komplek rumahnyo sajo. Bahkan ado juo urang nan jogging di tapi jalan gadang. Hal iko manunjuakkan kalau jogging adolah olahraga nan mudah untuak dilakukan.


Menonton film memang lasuah dan manjadi salah satu pilihan rekreasi masyarakaik. Namun tetap sajo satiiok urang haruslah bijak dalam manonton dan mamiliah tontonan. Beberapa film lalah mampunyou rating umua untuak panonton. Paralu untuak mancaliak rate umua sabalum manonton film. Beberapa rating nyo adolah A/SU untuak anak dan sadoalah umua. BO/A untuak bimbiangan urang tuo dan anak umua 4 sampai 7 tahun. BO untuak bimbiangan urang tuo dnegan bateh umua 7 sampai 12 tahun. R untuak remaja umua 12 sampai 17 tahun. Ado pulo D untuak dewasa umua 17 tahun kaateh. Film-film ko diagiah rating dikaranokan bahubungan jo psikis dan emosional. Beberapa muatan film kadang ado nan mamakai bahaso kasar, manganduang adegan babahayo ataupun manampilkan ubek-ubekan talarang dan lain sabagainyo nan jikok ditonton dek anak nan indak sasuai usianyo bisa barakibaik buruak untuak tumbuah kambangnyo. Disikolah peran urang tuo dan keluarga pantiang untuang maarahan dan mangawasi tontonan anggota keluarga nan lain. Marilah manonton film sasuai umua.


Pagi-pagi dulu wakatu ketek acok bana ambo jo amak Jogging. Jogging ko tamasuak olahraga yang ringan yang elok untuak awak. Jogging dulu wakatu ketek sambia juo ambo pai ka taman jadi lamak bana rasonyo dan tamasuak olahraga nan ambo suko kareno indak mambarek an bagi ambo pas ketek. Sabalum joging ambo salalu di ajak pamanasan dulu dek amak. Banyak bana manfaaik jogging ko tanyato, bisa maningkek an kakebalam tubuh, mamabantu tulang balakang tetap fleksibel, manjago kasihaik an jantuang dan lain-lain. Mangko dari itu untuak amak-amak nan anaknyo ndak suko baolahraga bisa maajak anaknyo atau kalian sadonyo nan urang gadang, marilah jogging untuak manyihaik an tubuh awak.


Eka nio bana bisa manarikan tarian tradisional yang biasonyo ditarian jo senior-senior inyo di sakolah. Apolai waktu mancaliak tarian tradisional dari Sumatera Selatan yaitu Tari Tanggai. Batanyo lah eka ka salah satu dari senior yang dakek jo inyo baa caro mamulai baraja manari. Kecek senior eka nan patamo manonton pertunjukan tari, kaduo rajin balatiah manari, katigo baraja manari jo guru, siap tu tirulah tarian tu dan cuboan jan takuik salah, tarakhir balatiah manari jo kawan-kawan dan praktekan taruih manruih. Alah awak ikuik caro tu dan bisa manarikan suatu tarian tradisional, cubolah manarikan tarian tasabuik ka pertunjukan seni atau acaro-acaro nan lain.


Awal kamunculan COVID-19, mambuek urang-urang harus tetap di rumah untuak isolasi mandiri. Indak saketek urang nan bausaho untuak tetap bakegiatan supayo indak maraso bosan. Salah satunyo adolah mampraktekan resep-resep makanan atau minuman nan sadang viral di media sosial. Kopi Dalgona contohnyo, Kopi Dalgona iko sangaik takenal di Korea. Caro mambueknyo pun cukuik mudah. Langkah partamo, masuakan kopi instan, gulo jo aia angek ka dalam mangkuak. Salanjuiknyo, kocok manggunoan Mixer Tangan jo kacapatan tinggi hinggo kopi mangental. Sasudah tu, masuak es batu ka dalam galeh. Masuakan susu putiah ka dalam galeh nan alah ado es batu tadi, tu disiram jo kopi nan alah dikocok sampai mangental diatehnyo. Kopi Dalgona lah siap diminum, mudah kan?


Maningkeknyo harago bahan-bahan masak atau makan mode sayua atau buah mambuek banyak urang indak mancukupi kebutuhan tubuhnyo jo kandungan-kandungan nan diparaluan. Sahinggo gizi indak seimbang nan mambuek sasaurang murah untuak taserang panyakik. Hal iko indak elok untuak kehidupan karano salain dapek mangganggu aktivitas kini tapi dapek mangganggu generasi yang akan datang. Sabagai urang paduli jo kesehatan hendaklah inyo mancubo mamenuhi kebutuhan gizinyo. Jiko diraso sayua talalu maha mako dapek mancubonyo untuak mananam surang dirumah. Hal iko katiko luang dapek mambaok banyak manfaat contohnyo dapek mambantu maiisi lahan nan kosong dan sakaligus mandapekan keuntungan yaitu sayua nan tajamin kualitasnyo.  Mako dari itu, mari mulai mananam tumbuhan untuak kegiatan yang dapek dilakuan katiko ado waktu luang sahinggo indak mangganggu kesibukan sehari-hari.


Samakin bakambangnyo zaman kini alah banyak macam macam alek nan timbua untuak mampamurah karajo awak dalah kahidupan sahari hari. Baitu pulo jo alek alek dapua. Jikok dahulu urang mamasak manggunoan tungku, jo kayu baka. Sahinggo mambutuhan usaho labiah katiko mamasak. Butuah macari kayu baka, butuah mancari daun karambia dll. Kini alah hadir namonyo kompor gas. Jo kompor gas ko mamasak jadi labiah murah, karano tingga di patiak api alah iduik dan awak bisa mamulai mamasak. Salain itu jo kamurahannyo harago kompor gas ko murah pulo untuak masyarakaik kurang mampu. Karano ado gas lpj nan 3 kg. walaupun murah tapi tantu awak paralu manjago kaamannyo bia indak maledak. Untuak itu marilah mamakai kompor gas dan manjago kaamanannyo. Sahinggo awak aman dan murah untuak mamasak.


Arung jeram adolah salah satu olahraga nan dilakukan dengan caro maluncua di ateh aia dengan caro manduduak an pelampuang gadang nan biasonyo bisa diisi dek 8 urang. Biasonyo arung jeram ko dilakukan di sungai-sungai nan mampunyoi aliran dareh dan panuah jo batu-batu sahinggo mambuek olahraga ko manjadi salah satu olahraga nan paliang manantang. Salamo malakukan kegiatan arung jeram ko awak akan marasokan sensasi taambuang-ambuang di ateh aia nan pasti sangaik mambuek jantuang badabok-dabok. Tapi anehnyo olahraga ekstrem ko kalau alah pernah dilakukan sakali pasti managiah. Untuk pemula nan nio bamain arung jeram disarankan untuak jan langsuang melakukan kegiatan arung jeram di aia nan arusnyo kancang karano ditakuik an akan mambahayokan keselamatan.


Manjadi kasir tu awak harus mampunyoi sifat teliti. karano bagian kasir ko marupokan bagian nan krusial di tampek makan ko. awak harus tahu katiko urang balanjo, nan dipasannyo tu alah tacatat dek awak atau alun, misalkan kalau alun dibayia awak bakal mangganti makanan nan lupo awak input dan awak ituang. matematika manjadi hal nan pantiang pulo, karano si kasir bakal berhadapan jo hituang barituang. untuak kemampuan barituang ko untuak kasir harusnyo mamiliki tingkek kecepatan jo ketepatan dalam barituang. walaupun dalam kondisi apopun katelitian di bagian kasir ko dituntuik labiah karano bakal mambuek udaho kito jadi rugi dan bisa mambuek kadai awak bangkrut.


Wak berniat untuak maisi liburan dengan baraja hal baru, misalnyo baraja mambuek karajinan keramik. Sabagai pemula wak ndak tau kan baa caro mancari tampek baraja keramik nan bisa untuak umum. Patamo mungkin wak bisa tanyoan ka kawan –kawan wak dulu apokah ado nan pernah ikuik les keramik. Kalau indak wak bisa langsuang cari di internet tampek les keramik nan dakek jo tampek tingga wak. Pastian kalau tampek tu sadang mambukak kelas atau indak dan caliak baa ulasan tapek tu dari urang-urang nan alah pernah les keramik di sinan. Pengalaman baraja mambuek keramik waitu liburan akan labiah berkesan karno hasil keramik nan wak buek bisa wak baok pulang dan jadi kenang-kenangan.


Ani marupakan seurang ibu rumah tangga nan indak mamiliki pekerjaan apapun sahinggo inyo mamikirkan suatu hal agar inyo dapek mandapekkan uang dari sumber lain salain suaminyo. Sebelumnyo Ani maminta izin kapado suaminyo untuak mandirikan usaha nan akan dilakukan di rumah. Ani mancari tahu apa nan akan manjadi usahanyo saat iko dan terbersitlah untuak mandirikan usaha mambuek pisang coklat atau piscok nan dikemas dalam kamasan manarik serta mamiliki harga nan cocok untuak sado kalangan. Ani mamulai usahanyo iko dengan mamberitahu kapado tetangganyo baik secara langsuang maupun malalui chat. Namun karano pesanan nan indak bagitu banyak datang mako Ani mampelajari bagaimana caranyo mamasang usahanyo agar dapek dipromosikan di aplikasi makanan seperti go-food.  dan setelah inyo mandapekkan caranyo inyo pun mampromosikan makanannyo malalui aplikasi tasabuik Dan kini inyo alah mamiliki bagitu banyak pelanggan.


Kuliah semester 6 Lia ko sibuk bana dek inyo maambiak 24 SKS. Hampia satiok hari inyo ado kelas di kampus. Jadwalnyo pun padek, bisa kuliah dari pagi sampai patang. Tapi kadang ado lo jadwal kosong antaro duo kelas tu. Dek waktu manunggu kelas tu ndak lamo, biasonyo Lia manunggu di Musholla fakultasnyo. Inyo manunggu bisa sambia mangarajoan tugas atau kalau latiah inyo lalok di Musholla sampai kelas salanjuiknyo.Kalau sempat inyo kadang sholat Sunah lo di sinan. Musholla tu jadi tampek favorit Lia dek suasananyo haniang dan ndak ribuik. Kalau mambuek tugas di sinan, inyo bisa fokus, dan kalau nio lalok bisa lo lamak laloknyo.


Lisa saat iko marupokan karyawan salah ciek perusahaan gadang di daerahnyo. Inyo duduk manjadi seurang manojer marketing di perusahaan tasabuik sahinggo inyo haruih mangatur anggota divisinyo sahinggo dapek mamberikan manfaat labiah signifikan untuak perusahaannyo. Setiap pagi Lisa salalu manyapa urang-urang nan inyo temui di dalam kantua agar dapek terjalin hubungon baik antar karyawan. Dan katiko pekarajoan dimulai inyo pun manjadi labiah tegas kapado bawahannyo agar karyawan indak semena-mena tahadok  pekarajoannyo dan tanggung jawabnyo. Padusi nan manjadi seurang manojer marketing itu salalu mangawasi anggota definisinyo agar indak melakukan kesalahan fatal nan dapek merugikan perusahaan. Namun katiko  jam istirahat tibo mako Lisa akan manjadi sangek ramah kapado  bawahannyo.


margo hotel marupokan hotel nan ado di margonda depok dan hotel ko basabalahan jo margo city mall. hotel margo ko marupokan hotel bintang ampek nan ado di kota depok jawa barat. hotel ko banyak pangunjuangnyo walaupun hotel ko talatak di kawasan macet. sia nan indak kenal jo macetnyo depok ko. akses masuak ka hotel ko se macet sampai sampai harus ngantri lamo. hotel ko punyo akses jalan nan ketek pulo. untuak oto nan gadang kayak alphard se alah mepet bana jo tapian trotoarnyo. tapi tetap hotel ko jadi pilihan karano hotel ko sangaik nyaman dan lumayan menyenangkan untuak di inapi.


Awak kan alah samakin maju dan zaman pun alah samakin maju. Tantu perkembangan teknologi nyo juo samakin maju. Bantuak dulu kalau manonton kadang suaro tv indak jernih, gambarnyo juo buram dan siaran nan didapek saketek. Kalau kini awak alah ado yang namonyo tv digital. Jadi kalabiahannyo tu, kualitas siaran labiah ancak, banyak program, dapek mengkases internet dan dapek juo labiah tahan dari cuaco buruak. Oleh kareno itu kini memang alah dihinbau untuak mangganti ka siaran tv digital. Kareno memang banyak kalabiahannyo. oleh kareno itu baralih ka siaran tv digital. Banyak bana hal nan mambuek awak sanang juo sabananyo katiko manonton dengan kualitas yang ancak.


Di zaman nan serba luring iko mampamudah kagiatan kito untuak manga-manga. Contohnyo mamasan tiket panginapan katiko akan balibur ka suatu tampek. untuak manghindari kamar panuah dan indak dapek tampek manginap, kito bisa mamasan pennginapan jauah-jauah hari sabalum malakuan pajalanan malalui Traveloka. Caronyo mudah, partamo pastian ang alah mandownload aplikasi Traveloka, masuak ka akun nan alah didaftarkan. Satalah aplikasi tabukak, piliah menu hotel. Salanjuiknyo, tantuan hotel ann dipiliah sasuaian jo tampek nan wak tuju, wakatu check in, dan jumlah tamu nan ka manginap, tu takan cari. Beko akan muncul rekomendasi hotel dari harago nan paliang murah sampai nan paliang maha sarato informasi fasilitas nan disadioan. Sasudah manantuan hotel, piliah menu pambayaran, biasonyo bisa malalui e-banking atau tranfer ATM. Sasudah pambayaran takonfirmasi, voucher hotel akan langsuang masuak ka email nan tadaftar sarato informasi kamar, dan lainnyo. Katiko check in kito tingga mancaliakan voucher hotel nan dikirimkan ka email.


Duo hari nan lalu kaluarga ambo mangalami masalah. Masalah nan kami hadapi adolah rusaknyo setrika kami. Ditambah lagi kami ndak punyo setriika cadangan nan bisa dipakai. Hal iko tantu jadi maambek karajo rumah. Karano rusaknyo setrika mambuek amak jadi indak bisa manggosok baju. Karano hal itu akhianyo baju nan alun digosok pun jadi manumpuak. Akhianyo untuak mahindari baju nan sampai manumpuak talalu banyak, amak pun indak manyuci sampai setrika kami batua. Setrika kami baru bisa dipakai baliak satalah ayah mameloknyo. Tarnyato ado salah satu kabelnyo nan putuih sahinggo mambuek setrika itu ndak bisa dipakai. Ondeh, setrika rusak memang mambuek paniang saisi rumah.


Dihari Jumat, Angga pai ka surau untuak manjalankan aktivitas hariannyo yaitu baraja mangaji. Dimulai dari sholat maghrib lalu langsuang lanjuik ka tadarus sambia baraja jo guru ngaji. Tadarus tu diikuti oleh 50 urang nan dari babagai usia. Ado nan barusia 10 tahun sampai 20 tahun. Kegiatan mambaco Al-Qur’an iko dilakukan sacaro bagiliran. Sahinggo 50 urang nan hadir dapek manunjuakkan bacaannyo. Kegiatan iko bia katiko ado bacaan nan salah dapek langsuang takoreksi dek peserta nan manyimak bacaan tu. Bacaan Al-Qur’an dimulai dari surah partamo yaitu Al-Fatihah dan dilanjuikan ka Surah Al-Baqoroh dek urang salanjuiknyo nan ditunjuak sabagai gilirannyo. Kegiatan ko dibarantian sabanta katiko adzan isya dan dilanjuikan baliak katiko alah sholat isya.


Hobi adolah kagiatan nan dilakuan sawaktu luang untuak mananangan pangana. Saat mangarajoannyo urang maraso sanang dan bagairah sarato samangek. Hobi ko bisa mambuek awal lupo wakatu katiko malakuannyo karano awak sanang dan manikmati hobi. Samantaro manuruik KBBI hobi adolah kasanangan istimewa pado wakotu luang, indak sabagai karajo utamo. Ado banyak janih kagiatan nan bisa di jadian hobi takah, olahraga, bola, game online, mamasak, manggambar, manuliss, bakabun, manyanyi, bamain music, puisi, mambaco dll. Hobi bisa pulo dijadian sabagai karajo. Bahkan akan taaso labiah lamak kalau awak bisa mahasilan pitih dari kagiatan nan awak sanangi. Ibarek awak sanang pitih masuak. Kalau awak punyo hobi, hobi ko bisa juo jadi salah ciek caro untuak mailangan stress.


Indak lengkap rasonyo pai ka Palembang tetapi indak mancubo salah satu makanan tradisional khas daerah iko. Pempek adolah masakan nan diolah dari iken jo tapuang sahinggo masakan iko dapek dinikmati oleh sado urang. Pempek iko mampunyoi babagai macam bantuak ado nan seperti babantuak mamanjang atau malonjong serta bantuak nan lain sasuai selera. Pempek dikenal dengan teksturnyo nan lembut serta berbentuk agak cembung karano di dalamnyo barisi sesuatu seperti ikan atau talua . Salain itu indak lengkap rasanyo jiko indak manambahkan kuahnyo atau saus cair nan disabuik Cuko. Kuahnyo iko yaitu campuran antaro air gulo merah jo asam jawa serta Bawang Putiah dan cabe rawit. Mampunyoi aroma nan cukuik kuat jo raso padeh asam dan asin nan sangat pas. sahinggo katiko mamakan pempek iko akan mangenalkan kito pado raso nan kayo.


Sabagai manusia biaso awak ndak bisa mamprediksi apo nan ka tajadi di jalan. Awak hanyo bisa bahati-hati supayo oto wak ndak rusak atau ndak nyo semba dek kendaraan lain. Mungkin bagi sabagian urang ado nan ma asuransikan kendaraan mereka, tapi bagi nan ndak tantu harus mangalua an biaya nan ndak saketek. Bayangkanlah kalau awak ndak punyo dana daruraik pasti lah kalang kabuik mancari pinjaman kian kamari untuak mamelok an nyo, sedangkan kalau lah ado dana daruraik pasti masalah ko bisa di atasi. Mako dari itu, jan talena juo dengan pitih nan kalian dapek kini. Sisiahkan sabagian untuak dana daruraik kalian.


Liburan semester tahun kini, Rahma indak pai kama-kama karano tahun kini amak sadang manggaleh baju di pasa malam sahinggo Rahma cuman nio mambantu amaknyo. Salamo libur, Rahma mangarojoan karajo rumah takah mambantu amak manggaleh,maabehan rumah ataupun bamain jo kawan-kawan tetangganyo. Dipagi hari, Rahma jago lalu mambantu amak untuak mamasak samba atau manyapo rumah dan halaman. Disiang hari, Rahma bamain jo kawan-kawannyo dimuko rumah. Dimalam hari, Rahma mambantu urang gaeknyo manggaleh baju. Rahma mambantu amak untuak manawaran baju ka urang nan lalu dimuko kadainyo. Rahma maajak urang untuak mancaliak-caliak dulu barang nan inyo jua. Lalu, mancari apo nan dinio dek pelanggan kadalam gudang persediaan. Salain malayani pelanggan, Rahma manjadi urang nan manbantu untuak maagiahan pitih balik atau pitih hasil dari penjualan barang galehnyo.


Para urang tuo harus mamparhatikan minuman nan dikonsumsi dek anaknyo. Para urang tuo harus mamastikan kalau anaknyo mandapek asupan gizi nan maksimal. Salah satu minuman nan mampunyoi banyak manfaat adolah susu. Susu manganduang banyak manfaat untuak tubuah. Dilansir dari website frisian flag, susu satidaknyo punyo 8 manfaat untuak tubuah. Manfaat-manfaat nan takanduang di dalam susu antaro lain manjago kesehatan tulang dan gizi, mambantu proses pamuliahan tubuah, mamuliahkan otot, manjago barek badan, mambuek lalok labiah nyenyak, manjago kesehatan jantuang, maningkekan sistem imun tubuah, dan optimalkan fungsi utak. Mancaliak manfaat-manfaat nan bisa dibarikan dek susu, rasonyo satiok urang tuo harus lah mulai maminta anaknyo banyak mangonsumsi susu.


Balakangan ko mixue memang viral bana, dima dima ado mixue dima dima danga mixue jadi sabananyo aposih mixue ko? Jadi mixue adalah salah satu restoran capek saj es krim yang baru bukak, es krimnyo lamak murah lo lai. Jadi kalau kawan kawan nio buka usaho mixue ko bisa bana. Caronyo yang partamo kawan kawan siapan modal sabanyak 800jt, modal ko gunonyo untua mambangun kadai sagadang 25 meter persegi, tingginyo 2,7 meter. Tampeknyo ko harus di tampek ramai dan punyo lahan parkir. Salanjuiknyo sarahan ka manajemen mixue yang akan mandisain interior khas, jadi kadai mixue ko identic jo kadai yang lain. Mixue adolo diskon biaya deposito hingga 20jt dan gratis biaya manajemen salamo 2 tahun khusus di cabang PT.Zisheng Pacific Trading sebagai pemegang hak franchis Mixue di Indonesia juga diskon biaya operasional lainnya.


Talua dadar, talua puyuah, talua mato sapi, talua saparo masak, apo se pokoknyo kok salagi talua ambo suko. Dipangaan se ambo suko. Talua tu sumber protein dan kalori nan elok. Selain tu, talua banyak lo mengandung vitamin mode Vitamin A, Vitamin B, Vitamin D, Vitamin E, folat, asam lemak omega-3, fosfor, dan selenium. Ndak cuma itu, telur mengandung lutein, zat besi, zinc, dan kalsium. Tapi ba a kok banyak bana nan mangecek an kalau acok bana makan talua tu bisa jadi bisua. Padohal alun ado penelitian nan mambuktian kalau memang talua tu manyebabkan bisua, terkecuali urang nan mangkonsumsi talua ko urang nan punyo alergi terhadap talua. Jadi manuruiok ambo makan talua bisa babisua tu hanyo mitos.


Bawisata ka daerah Kerinci, indak afdol rasonyo kalau indak bakunjuang ka Danau Kaco. Danau nan mamancaran sinar tarang di malam hari iko marupokan salah satu ikon dari Gunuang Kerinci. Untuak manikmati kaindahan danau kaco, sabaiaknyo dicari wakatu nan tapek, katiko cuaca cerah dan hari . Medan trekking nan ka dilalui untuak sampai ka Danau Kaco akan agak barek katiko sudah ujan karano jalan sampik, balumpua, dan indak ado panarangan. Jalan manuju ka Danau Kaco agak babatu dan indak talampau mandaki. Untuak mancapai Danau Kaco pajalanan ditampuah kurang labiah 2 jam, tagantuang capeknyo dan wakatu istirahat masiang-masiang urang. Tapi katiko alah sampai di Danau Kaco, raso latiah akan langsuang tabayia rasonyo mancaliak kaindahan Danau Kaco tasabuik.


Liburan semester lalu, Ani pai jo keluarganyo ka tampek danau nan terkenal jo keindahan alamnyo serta jo isi danaunyo nan rancak. Ani manyewa tenda untuak bataduah katiko paneh jo untuak mahalangi angin masuak karano Ani jo keluarganyo sakalian camping. Disiang hari inyo pai kadanau untuak maambiak pensi, kerang jo ikan sambia bamain-main aia. Katiko malam tibo, mereka mambaka hasil tangkapannyo untuak dijadian menu makan malam. Ani jo keluarganyo pun mamulai maabuih kerang jo pensi tu talabiah dahulu, katiko alah pensi tajarang, barulah balanjuikan untuak mambaka ayam ditampek tungku lain. Satalah manunggu babarapo lamo, makanan nan dimasak pun siap. Ani jo keluarganyo mamakan basamo didalam tenda.


Ekstrakurikuler futsal cukuik mamiliki banyak peminat di kalangan siswa.  Hal iko dikaranokan banyaknyo siswa nan mamiliki kemampuan dalam bamain sapak bola. Salain itu olahraga futsal iko malibatkan banyak orang sahingga katiko latihan maupun pertandingan akan terasa ramai. Permainan nan  mambutuhkan banyak orang sahingga katiko batanding indak akan tanggung karano  ado teman-teman nan akan ikut mandukung manuju kemenangan.  Olahraga iko pun mamiliki banyak pesaing sahingga katiko ingin malakukan pertandingan indak akan sulik mancari lawannyo. Maka dari itu banyak siswa nan mancoba untuak mandaftarkan dirinyo ke ekstrakurikuler iko. Dibanding dengan olahraga nan biasonyo  ado di sakolah,  sapak bola biasonyo nan paling ramai dimasuki.


Think, mulai bapikia, dan ingek apo nan kalian baok di dalam tas atau keril. Mulai bapikia bagaimano kalian akan manggunoannyo dalam kondisi survival. Jaan pikian pikiran nan indak paralu. Jago samangek dan pikiran bia tetap positif. Observe, mulai caliak kadaan sakitar dan mulai mancari babarpo poin penting batahan hiduik di alam bebas. Bantuak adokah tampek balinduang? dimano kamungkinan sumber aia tadakek? tampek labiah tinggi untuak mangamati daerah sakitar? atau tampek tabuka nan bisa mamudahan Tim SAR mancari awak? Pastiknyo kalian akan labiah murah ditamukan jikok tetap badiam di satu tampek, di mano kalian bisa mandirian tampek parlinduangan, mambuek api, mangirim sinyal atau mancari aia. Plan, sasudah sadonyo dipikiaan, bararti kini saatnyo kalian marancanakan apo nan akan dilakuakn dalam kondisi survial. Mambuek tampek balinduang dan mambuek api adolah nan partamo. Lalu bisa balanjuik untuak mancari aia jo cadangan makanan nan diaprlukan untuak survival.


Aden lah lamo bana rasonyo indak bamain basket. Kalau ndak salah 2 tahun nan lalu den terakhir main basket. Padohal dulu bisa duo kali saminggu den main  walaupun hanyo surang sajo. Pas kuliah, den biasonyo main bola basket di Lapangan Sastra jo babarapo kawan sajurusan atau main surang sakadar main-main se. Makonyo sampai kini, kalau ado urang nan nanyo apo hobi den, pasti den jawek bamain basket. Sabananyo den ndak lo santiang bana do, tapi rasonyo manyanangan dan maraso keren kalau sadang mamantulan bola basket, apolagi kalau bisa mamasuakkan 3 poin ondehh sanang bana den. Nan lucunyo, salamo ko den hobi bamain basket, tapi tim nan ado den di dalamnyo ndak pernah manang sakalipun kalau ado patandiangan hahaha.


Beberapa hari sabalum rayo, ambo dikiriman dek kawan ambo hampers nan isinyo makaroni spiral. Kawan dakek ambo pasti tau ambo suko jo cemilan ciek ko. Jadi, makaroni nan nyo kirim ko lah nyo kotak-kotak an ka dalam toples-toples bening dari plastik yang ukurannyo ndak bagitu ketek ndak lo bagitu gadang. Ndak lupo nyo agiah pita warna jambu aia sahinggo tampilan nyo samakin rancak. Dari bantauknyo makaroni ko memang baguluang-guluang mode spiral. Bukan nan bulek-bulek picak atau panjang-panjang nan biaso awak makan. Rasonyo pun babeda-beda. Ado raso pedas, jagung bakar, barbeque dan daun jeruk. Bumbu makaroni ko dek sangkiang banyaknyo lah tatumpuak di bawah. Katiko ambo cubo ciek-ciek, langsuang badaruak di muluik, bumbunyo taraso asin, manih, padehnyo. Mokasih, hampersnyo Tina!


Dalam mendirikan rumah gadang, tantu ado proses yang akan dilalui. Dikaranokan rumah ko milik kaum, jadi indak bisa sumbarang mambangun rumah, ado tahapan-tahapan yang harus dilalui. Pertamo yang harus dilakukan adolah melakukan musyawarah mufakat membahas hal paling mendasar kayak sabarapo paralu rumah gadang ko dibangun, lokasi, biaya jo persiapan teknis lainnyo. Selanjutnyo mangumpuan bahan secaro gotong royong. Setelah bahan takumpua, tapak selanjutnyo yaitu mambuek pondasi utamo rumah gadang. Kalau tiang utamo lah salasai dibantuak jo rangka-rangka rumah gadang, hal setelahnyo adolah mendirikan tiang jo kudo-kudo rumah gadang. Setelah tiang utamo, berikut pondasi dan kerangka rumah gadang yang tagak, barulah rumah gadang dibangun basamo-samo sacaro gotong royong.


Danau biru talawi marupokan danau bekas tambang nan talatak di sawahlunto. dulu danau ko marupokan hidden gem karano tampeknyo nan lumayan jauh dari kota. dari pusat kota sawahlunto se danau ko bajarak 13 kilometer. untuak kasinan se awak harus malewatan rimbo sansai. karano danau ko marupokan bekas tambang, jadi danau ko sangaik babahayo digunoan untuak mandi mandi. karano ado zat nan bakal mambuek kulik awak rusak. urang lokal atau panduduak sinan se ndak ado nan barani mandi mandi disinan do. apolai danau ko pasti sangaik dalam, katiko awak tenggelam di danau ko, awak ndak ka bakal sobok dek urang do.


Salain randang, ado lo soto, makanan khas Indonesia lainnyo nan tamasuak ka dalam daftar makanan paliang lamak di dunia versi CNN. Walaupun paringkek soto indak tinggi bantuak randang, tapi soto adolah makanan khas Indonesia nan punyo cita raso tinggi, sudah tu punyo banyak versi lo tagantuang jo daerah asa soto tu. Salain tu, namo-namo soto babeda dari ciek daerah jo daerah lainnyo, contohnyo coto, sauto, atau lainnyo. Diambiak dari Brilio.net, ado 16 macam soto di Indonesia, mulai dari Indonesia bagan barat sampai ka timur. Soto Medan, Soto Padang, Soto Betawi, Soto Mi Bogor, Soto Bandung, Soto Lenthok, Soto Kwali, Soto Kudus, Soto Kebumen, Soto Sokaraja, Soto Pacitan, Soto Lamongan, Soto Surabaya, Soto Madura, Soto Banjar, dan Soto (coto) Makassar, iko adolah daftar namo-namo soto badasaan daerah asanyo.


Ambo sangaik manyukoi goreang pisang. Manuruik ambo, goreang pisang adolah cemilan nan sangaik lamak dan manganyangkan. Ambo mampunyoi beberapa alasan baa kok ambo bagitu manyukoi goreang pisang. Alasan partamo tantu karano rasanyo nan lamak dan cocok di lidah ambo. Alasan kaduo adolah karano goreang pisang mampunyoi tekstur nan unik. Tekstur dari goreang pisang adolah krispi di luanyo, tapi lunak di dalamnyo. Alasan salanjuiknyo baa kok ambo bagitu manyukoi goreang pisang adolah karano goreang pisang bisa mambuek kanyang sahinggo cocok untuak dijadikan sarapan. Kamudian goreang pisang pun bukanlah jenis camilan nan ndak bisa dimakan jo cemilan lain. Goreang pisang cocok dimakan jo katan ndak itu justru manambah lamak raso dari goreang pisang tersebut.


Handphone  atau biaso awak singkek jo HP rasonyo alah manjadi kabutuhan nan wajib punyo. Apolagi samanjak pandemi nan tajadi labiah 4 tahun nan lalu sadonyo serba digital. Sampai sakolah anak, kantua jo sado administrasi malalui HP. Kalau bisa dikecek an HP alah manjadi bagian dari iduik. Kalau Hp ko indak ado dapek manghubungi jo internet alah payah pulo, masalahnyo alah banyak nan maninggan HP nan model tu. Salain indak praktis biaya nyo labiah maha untuak manalepon jo ma SMS. Dari mulai anak ketek sampai urang gaek pasti manggam HP antah untuak bakomunisasi, macaliak barita takini, balanjo, sampai hiburan kini di ciek ganggaman sajo. Hiduik rasonyo dipamudah dek adonyo alok ketek nan serba bisa tu kini.


Salah satu olahraga ringan dan mudah dilakukan dima se adolah olahraga dengan gerakan bridge. Langkah pertamo nan paralu awak lakukan jiko nio melakukan olahraga ko adolah babariang talantang di ateh lantai dengan posisi tangan barado di sampiang badan. Kalau alah dilakukan lanjuik ka langkah kaduo yaitu takuak an lutuik dengan batih tetap luruih alias ndak ndak bengkok-bengkok. Jan lupo posisi tapak kaki selalu harus manyantuah lantai. Abis tu angkek pinggua sampai saluruih jo bahu. Jan turunkan badan dulu, tahan salamo 3 datiak baru lah turunkan pinggua sacaro perlahan. Lakukan gerakan ko semampu kalian dengan ritme nan samo. Gerakan ko sangaik baguno untuak malatiah otot sakitar panggua dan otot-otot di bagian paho.


Dampak kasehatan nan bisa dialami anak-anak karano aok manonton tipi. Karano bakaitan jo parilaku manetap (Sedentary Behavior) bantuak duduak jo manggolek dalam waktu nan lamo tanpa mangaluakan energi, talalu banyak manonton tipi ditengarai badampak negatif kapado kasehatan. Banyak panalitian alah manunjuak an bahwa manonton tipi dalam waktu nan lamo barasosiasi jo indkes massa badan nan labiah tinggi, tingkek kabugaran nan labiah randah, jo tingkek kolesterol nan labiah tinggi. Samakin banyak sasurang nan manonton tipi waktu keteknyo, samakin tinggi kamungkinannyo untuak mangalami obesitas katiko inyo gadang. Maononton tipi dan parilaku lainnyo dapek barasosiasi jo samakin tinggi risiko kanker kolorektal, endometral, ovarium dan prostat sarato risiko panyakik kardivoaskular.


Jamaludin Al Af-ghani yang mampunyoi namo asli Sayyid Muhammad bin safdar al-husein. Inyo adolah putra dari Sayyid Safdar yang lahia pado tahun 1838. Jamaludin al-afghani masiah manjadi katurunan nabi malalui Husen bin ali bin Abi Thalib. Jamaludin al afghani juo tamasuak tokoh-tokoh kaagamaan yang bapangaruh pado masonyo. Gerakan politik yang dilakuan jamalaudin al afghani yaitu manyebarkan ide Pan - idealisme di dunio islam. Ide ko mangajaan supayo sadoalah urang muslim basatu untuak mambebaskan mereka dari pabudakkan asiang. Basatu bukan bararti leburnyo kerajaan-kerajaan islam tapi manjadi satu dalam pandangan hiduik yaitu islam. Bak itu juo awak kini, marilah awak yang babedo kebudayaan tapi tetap juo manjadi satu dalam pandangan hiduik yaiti islam rahmatan lil alamin.


Salain sit up, olahraga ringan nan dapek dilakukan di rumah adolah push up. Push up adolah gerakan olahraga sederhana nan mampunyoi manfaat untuak tubuah. Push up manggunokan barek badan surang sabagai baban untuak latihan.Namun untuak urang nan baru mancubo push up, tantulah harus hati-hati katiko manjalankannyo. Push up tantu mampunyoi gerakan-gerakan nan tapek untuak dilakukan agar manfaatnyo manjadi labiah taraso. Push up satidaknyo mampunyoi 4 gerakan. Partamo, bueklah posisi tengkurap dengan talapak tangan ado di ateh matras. Posisikan tangan labiah leba daripado bahu. Kaduo, jadikan kaki dan tangan sabagai tumpuan dari badan. Lalu takuak siku hinggo mambantuak suduik 90 darajat. Terakhir, buang hangok sambia mangambalikan badan ka posisi samulo.


Hari minggu kini di Aceh bantuak biasonyo ado pertunjukan kesenian untuak upacara adaik yang ado di Aceh. Kami mamainkan Sarune kale yang marupokan alat musik yang barasa dari Nanggroe Aceh Darusallam jo janis bunyi aerofon. Sabalum nyo kami alah latihan dan malatiah juo pernapasan supayo labiah lamak mamainkannyo. Di hari upacara tu kami maniupkan sarune kale jo manggunoan jari untuak mangatua nada yang akan dikalua an dari lubang sarune kale. Wakatu kami tanyo baa penampilan kami manggunoan sarune kale, untuang se kecek palatiah pertunjuak an kami lai bagus dan lamak di danga. Alaik musik ko tabuek dari kayu, dima kayu yang awak pakai tu adolah yang kuek dan kareh tapi ringan di pacik.


Kalau ka Bukittinggi jan hanyo mancaliak jam gadang atau ngarai sianok se. Di sakita Jam Gadang ado banyak urang nan baok kudo bantuak delman, tapi kalau di Sumatera Barat wak manyabuiknyo bendi. Mirip-mirip jo andong atau delman kalau di Jawa, bendi ko alaik transportasi nan digerakan oleh kudo. Nan khas dari bendi adolah tampilannyo nan khas Minang. Di kareta kayunyo tu banyak ukiran asli minangakabau dan kudonyo pun dihias panutuik kapalonyo. Dulu, bendi ko digunoan untuak transportasi umum sahari-hari, tapi kini bendi labiah digunoan sabagai transportasi wisata. Wak bisa naiak bendi untuak bakaliliang kota Bukittinggi, cukuik bayia 50.000  rupiah untuak sakali perjalanan.


Pesawat banyak dipiliah dek urang sabagai transportasi wisata. Banyaknyo urang nan mamiilih pesawat sabagai transportasi wisata tantunyo dilatar balakangi dek alasan-alasan nan kuek. Partamo, pesawat banyak dipiliah dek urang nan nio pai balibur karano pesawat manampuah waktu nan relatif singkek dalam perjalanan. Hal iko tantunyo sangaik pas untuak urang-urang nan mampunyoi waktu singkek katiko liburan. Salanjuiknyo pesawat mampunyoi hargo nan labiah ekonomis dibandiang dengan transportasi wisata nan lain. Salamo ko mungkin banyak nan manyangko kalau hargo tiket pesawat labiah maha, padohal aslinyo tiket pesawat sangai ekonomis. Hal iko didasarkan dari fasilitas nan didapek dan dari waktu tampuah nan labiah singkek.


Namyo Ripal, Ripa punyo kawan sadari ketek namonyo Teguh. Urang tu bakawan sajak dari SD sampai kini alah duduak dibangku kuliah. Hubungan urang tu ndak salalu elok, namonyo bakawan pasti ado cakaknyo, tapi nyo bisa mamparbaiki dan instrospeksi diri surang-surang. Ripal jo Teguh alah kayak saudara, saliang manolong jo manasehati. Ndak hanyo mereka, urangtuonyo pun dakek. Rumah Ripal jo Teguh ndak terlalu jauah sahinggo dapek acok main basamo. Sifat Ripal jo Teguh batolakbalakang, Ripal ceplas ceplos dan Teguh pamasuak hati, tapi saacok apo bana bacakak, urang tu salalu bisa manyalasaian masalah nan ado dengan caro nan elok. Mungkin karano alah lamo bakawan, jadi urang tu saliang mangarati se lai.


Aplikasi Zoom meeting nan kini banyak digunakan sasaurang sabagai media untuak mangadakan rapat sacaro besar dengan mamuat urang banyak dari seluruh wilayah di dunia. Teknologi tabaru saat iko nan mamudahkan bagi sasaurang untuak mangadakansabuah pembarajaan atau rapat dengan urang banyak nan baasol dari babagai daerah. Manggunoan internet sabagai pendukung untuak manjalankan aplikasi iko mambuek banyak urang dapek mangaksesnyo dan bagabung ka dalam pertemuan ini. Teknologi tabaru iko jugo dapek mamuat banyak urang bahkan sampai 200 urang lebih dalam ciek pertemuan dengan mambagikan bahan presentasi langsuang sahinggo katiko manyampaikan materi dapek manunjukkannyo sacaro langsuang ka urang-urang dalam pertemuan tasabuik. Teknologi nan mampermudahkan sasaurang untuak malakukan pertemuan sacaro online iko alah maningkat sacaro signifikan dari tahun 2019 sampai  saat iko dan puncaknyo yaitu katiko tahun 2020 nan marupokan masa Lockdown dan penyebaran virus Corona sahinggo pembarajaan, pekerjaan dilakukan sacaro online.


Tasya sadang rindu bana kampuang halamannyo malam minggu ko, taragak juo makanan khas daerah inyo. Aceh adolah tampek tingga tasya, inyo dari ketek di aceh dan lahia disitu. Kini tasya marantau karena malanjuik an kuliah. Untuang se indak jauah dari rumah kos tasya ado nan manjua Mie Aceh, inyo nio makan itu untuak marasoan sadang di kampuang halaman. Pagi bisuak pas alah jago inyo pai ka kampus karena ado jadwal mata kuliah. Beko kalau alah salasai sakitar jam 4 sore, tasya langsuang pai ka kadai mie aceh untuak makan di sinan. Pas alah nyampe di kadai mie aceh langsuang tacium aroma masakan nyo yang khas.


Parkour iolah jenis olahraga nan mambutuhkan fokus dan garakan fisik nan capek dan tapek. Le traceur atau urang nan malakukan parkour ditantang untuak malewati rintangan dengan efisien dan sacapek-capeknyo. Jikok ditilik dari Collins Dictionary, parkour didefinisikan sabagai aktivitas balari atau bagarak malalui area di kota manggunokan garakan terampil untuak malompati tembok dan benda lainnyo. Untuak bisa malakukan olahraga ko, sasaorang paralu balatih malompek, mamanjek, balari dan malintasi rintangan agar mampu mangontrol tubuahnyo dengan bayiak dan indak tajatuah. Salah satu manfaat utamo parkour iolah mambangun kakuatan otot di saluruah tubuah. Misalnyo, otot kaki bakarajo saat balari dan otot tangan bagarak saat mamanjek. Dengan demikian, otot-otot tasabuik talatih malalui garakan-garakan parkour. Samakin acok balatih, tubuah pun samakin lentur bagarak.


Sabulan nan lalu ambo dan kawan-kawan ambo pai naiak gunuang. Gunuang nan ambo daki adolah gunuang Gede nan talatak di Jawa Barat. Ambo barangkek dari rumah manuju Gunuang Gede pukua 2 pagi dan tibo sakitar pukua 6 pagi. Pandakian kami mulai pukua 10 pagi via putri. Kami bajalan santai salamo di jalur pandakian. Jalur pandakian jujur indak talalu barek mungkin itu sababnyo gunuang iko disarankan untuak pemula. Ado beberapa pos nan kami lalui di jalur pandakian. Kami istirahat di pos 2 untuak makan siang. Sabananyo pandakian malalui jalur putri iko hanyo mamakan waktu 2 sampai 3 jam, tapi karano kami bajalan santai, kami mambutuahkan waktu nan cukuik lamo.


Olahragawan favorit kini ado nan manjadi perhatian ambo. Pamain bulu tangkis utusan Indonesia di Olimpiade 2020, Anthony Sinisuka Ginting. Bamain di tunggal putra, Ginting mandapek medali perunggu di Olimpiade 2020. Pamainan nan lincah dan banyak gerakan nan mangicuah mambuek peforma Ginting di Olimpiade 2020 manjadi bakasan surang dek ambo. Sabalumnyo indak terlalu mangikuik barita tentang bulu tangkis ko do, tapi katiko manonton Ginting batandiang mambuek ambo menetapkan bahwa inyo tamasuak olahragawan favorit ambo. Indak hanyo bamain ancak tapi sisi lain yang mambuek ambo suko adolah sisi humoris nan ado di dirinyo. Tingkek sosialnyo nan tinggi mambuek inyo baraso beda dari nan lain.


Main bola adolah salah satu jenis olahraga nan banyak disukoi dek anak laki-laki. Malah kok ado anak laki-laki nan ndak suko jo olahraga ko malah aneh rasonyo. Para urang tuo kalau punyo anak laki-laki pasti dari ketek alah mangenalkan jenis olahraga ko ka anaknyo. Kebetulan karano ambo anak satu-satunyo padusi dan abak ambo sangaik cik nan punyo anak laki-laki makonyo dari ketek ambo alah diajaan lo main bola dek abak ambo. Malah dulu wakatu ketek labiah hebat lo ambo main bola dari pado kawankawan ambo nan laki-laki. tapi itu dulu. Kalau kini tantu lain caritonyo. Tanago laki-laki jo padusi se alah jauah babeda.


Anak mudo zaman kini makanannyo baragam lamak lo tu pas di cubo, bantuak makanan nyo agak aneh terkadang tu tapi rasonyo yo lamak. Amak selfi kini nio mambuek makanan kasukoan si selfi, caliak lah resep-resep yang ado di internet. Akhirnyo amak selfi ko terpana mancaliak urang makan yang lumer-lumer dan pas di gigik dan awak tariak langsuang bantuak karet keju tu dan pas dimakan rasonyo lumer pas bana dimakan jo lidah anak kini. Mambueknyo bantuak buek bakso pado umumnyo cuman awak tambahan se keju mozarella ka dalam bakso tu jadi pas awak maka lumer di muluik. Sensasi nan awak rasoan wakatu makan bakso ko lain lo indak kenyal-kenyal bakso se yang awak rasoan tapi lumer dari keju tu pas bana dipaduan jo bakso.


Survival skill untuak naiak gunuang atau di alam bebas. Partamo kondisi badan nan kariang akan maningkek an presentase batahan hiduik klain di alam bebas. Salalu basiap jo Bivak Darurat akan manghindari kalian dari hujan, paneh hinggo kamungkinan Hiportemia. Dalam kadaan darurat ataupun indak, Bivak atau shelter ko fungsinyo sangek pantiang untuak malinduangan diri dari tarpaan paneh dan hujan bahkan hinggo angin kancang. Namun, dalam kondisi darurat di alam bebas suhu udaro nan talalu angek jo dingin bisa manjadi musuah tagadang badan manusia. Apolagi jo namonyo Hiportemia nan bisa mamatikan. Karano itu, untuak panyuko kagiatan alam bebas atau naiak gunuang, kamampuan mambangun bicak darurat sangek pantiang. Dalam kondisi darurat, pocho jo tali pun bisa dimafatan manjadi sabuah bivak darurat. Jaan sampi duo benda ko tatingga karano mungkin bisa manyalamek an di cuaca ekstrim.


Makanan seafood tu memang mampunyoi raso nan nikmat. Makanan ko menyehatkan karano punyo asam lemak omega 3. Tapi kalau talampau banyak mamakannyo bisa maagiah masalah ka tubuah awak karano bisa maningkek an kadar kolesterol tubuah. Salah satu nan bisa awak lakukan untuak mahindari kolsterol dalam tubuah naiak satelah mamakan makanan seaffood adolah dengan maagiah perasan lemon saat mamasak atau mamakannyo. Soalnyo kandungan vitamin C dan flavonoid  pado aia lemon tu bisa manurunan kadar kolesterol jaek dan manurunan kadar kolesterol baik. Jadi, jan lupo yo sanak aia perasan lemon satiok mamakan seafood bia bisa makan lamak dengan tanang, tapi bukan berarti balabiahan yo.


Kejadian-kejadian seperti cedera dalam malakukan olahraga itu mamang biaso tajadi. Salah ciek cedera nan sering tajadi katiko baolahraga angkek beban yaitu indak dapek mampu mananggung beban nan sadang diangkek sahinggo alek olahraga tasabuik manimpa penggunanya. Hal iko cukuik sering tajadi apolai katiko sasaurang partamo kali mancubo manaikkan jumlah barek bebannya. Contohnyo alek olahraga nan digunakan yaitu nan mamiliki barek sakitar  30 sampai 40 Kg di mana katiko inyo  mancubo mangangkatnyo sampai ka ateh kepala tapi indak mampu manahannyo dan akhirnyo inyo bausaha untuak melepaskan barbel nan sadang inyo angkat dalam  posisi nan  sadang panik. Karano keadaan panik Inilah inyo biasonyo manjadi salah teknik sahinggo manyebabkan cedera pada organ dalamnya. Mako dari itusabaiknyo katiko baolahraga indak mamaksakan diri dan batindak sasuai dengan kemampuan.


Palayan restoran, rumah makan, café dll adolah salah satu janih karajo nan banyak diisi dek anak anak mudo. Palayan ko tugeh utamonyo adolah malayani sagalo kaparluan pangunjuang. Mulai dari manolong mancarian tampek duduak, manolong mamasan makanan jo maagiah menu, manjalehan menu, dan mancatat pasanan sarato maantaan pasanan. Salain itu palayan ko biasonyo ikuk lo mambarasiahan restoran atau rumah makan katiko alah tutui. Dan waktu baru bukak palayan sarato lo maabehan meja jo kurisi bia ruangan siap untuak manarimo pangunjuang. Karajo ko biasonyo dibagi per-sif, ado nan malam ado nan siang. Dan jam karajonyo pun di bagi tagantuang bara jam bukak restorannyo. Biasonyo karajo nan ciek ko bagaji sakitar 1-3 jutaan, tagantuang tampek karajo dan jam karajo.


Maulid nabi diperingati sabagai hari kelahiran nabi Muhammad S. A. W nan jatuah pado tanggal 12 Rabiul Awal dalam kaleender bulan Hijriyah. Kato maulid atau milad ko dalam bahaso Arab manganduang arti 'lahia'. Perayaan ko mamiliki makna sabagi hari untuak maingek, mahayati, maranuangkan, dan mamuliakan hari kelahiran nabi Muhammad S. A. W. Biasonyo di hari ko diisi dengan kegiatan mambaco Al-Qur'an, mambaco sejarah nabi dan perjuangan beliau dalam manyiarkan agamo Islam. Baru-baru ko ado lo pandapek nan manyatokan basonyo hari kelahiran nabi Muhammad ndak paralu dirayokan karano tamasuak bid'ah. Tapi kalau manuruik ambo selagi kegiatan itu elok ndak ado masalah.


Pengunjung nan sadang mangunjungi Sumatera Barat khususnyo umat Islam. Hendaklah inyo indak malewatkan salah satu destinasi wisata nan dapek dikunjungi yaitu masjid terbesar di Sumatera Barat. Masjid iko dikenal sabagai Masjid Raya Sumatera Barat. Mamiliki desain nan sangek unik serta mamiliki khas budaya nan tetap malekek mambuek visual dari masjid iko sangek rancak. Suasano di dalamnyo nan sangek sajuk karano terdapek kipas nan gadang serta aliran udara nan sangek rancak mambuek jamaah dapek marasokan ketenangan katiko inyo malakukan ibadah. Salain itu Masjid Raya Sumbar iko mamiliki tingkat keamanan nan cukuik tinggi. Tempat parkiran nan cukuik luas mambuek urang-urang nan mambawa kendaraan dapek mamarkirkan kendaraannyo tanpa perlu mamikirkan di mana inyo akan malatakkannyo. Terlatak di pusat kota mambuek akses untuak pergi ke masjid iko sangek mudah. Dapek manggunokan kendaraan umum maupun kendaraan pribadi. Jadi jan lupo untuak bakunjuang ke masjid terbesar di Sumatera Barat iko khususnyo bagi pandatang.


Indonesia punyo banyak keindahan alam yang ancak dan punyo ciri khas sendiri. Manuruik cici awak haruslah explore untuak mengetahui baa dan apo se wisata-wisata yang tasambunyi di Indonesia ko. Bagi inyo awak kalau indak bisa mancuboan langsuang ka situ setidaknyo awak tau kalau ado tampek elok yang ancak bana pamandangan nyo. Salah satu nan awak perlu ketahui juo ado wisata tasambunyi yang bisa awak kunjungi di Jogja. Pulau ngetun namonyo, baa kok dinamoan kayak ko, jadi diagiah namo kek tu karena pulau ko lokasinyo tasambunyi di baliak bukit-bukit. Karena itulah pulau ko dinamoan "ngintun" yang artinyo mengintip soalnyo awak bisa mancaliak ke ancak an keindahannyo ko dengan mangintip dari sabaliak bukik-bukik hijau.


Dalam pergaulan Rina suko mamfilter kawan-kawannyo nan dianggap kurang inyo suko. Salah satu sifat nan inyo ndak suko adolah sifat munafik. Dalam agamo Islam, Rina diajarkan untuak manjauhi sifat-sifat munafik. Dalam sabuah hadist, dari Abu Hurairah, bahwa Nabi Muhammad basabda “urang munafik itu terdiri dari 3 golongan: nan patamo urang nan jikok dipicayo, inyo khianat; nan kaduo, urang nan indak tapek janji; dan nan katigo, urang nan indak suko jo kebenaran.” (HR. Muslim). Dari hadits tasubuiklah Rina mancaliak tando-tando urang nan munafik tu baa. Rina pun ndak lupo pulo untuak mahindari tando-tando munafik itu untuak dirinyo surang dan salalu ingek jo hadits tasubuik.


Banyak bana manfaat kasehatan nan bisa wak dapek dari mangonsumsi sayua, Dari dulu sajak wak ketek, banyak dari awak nan sampai manangih-nangih dipaso makan sayua, sampai kini wak gadang barulah wak sadar kalau sayua sangaik dibutuahan untuak mamanuahi kabutuhan nutrisi jo serat dalam tubuah wak. Sampai katiko punyo anak, barulah wak marasoan baa pentingnyo sayua untuak tumbuah kembang anak. Mungkin dek rasonyo nan paik dan warnanyo nan monoton kabanyakan hanyo ijau atau indak bawarna manjadi hal nan indak menarik bagi anak-anak. Dek karano itu, supayo anak amuah makan sayua, urang tuo harus pandai-pandai maolah sayua manjadi masakan nan maenarik bagi anak-anak sahinggo mareka amuah mamakan sayua.


Sajak zaman dahulu, dari 5000 tahun nan lalu alah ado olahaga nan banamo yoga. Olahraga ciek ko kaba-kabanyo barasal dari agama Hindu. Walaipun baitu yoga adolah olahaga nan alah cukuik tanamo dan kini alah banyak nan malakuan yoga untuak kasehatan. Yoga ko marupoan olahraga tubuah jo pangana. Jadi olahraga ko fokus ka kakuatan,kalanturan, sarato jo panafasan. Hal iko baguno untuak maningkekan kasehatan mental jo fisik. Ado banyak janih yoga takah yoga bikram, yoga ashtanga,, yoga inyengar, yoga vinyasa, yoga yin dan banyak sabagainyo. Janih yoga ko tagantuang garakan jo tujuannyo. Ado banyak manfaat yoga takah manguangan stes, manjago bantuak tubuah, mancagah gangguan pancernaan dan lain sabagainyo. Mako dari itu marilah mulai iduik sehat jo rutin malakuan yoga.


Air Conditioner (AC) adolah salah satu elektronik nan kini sangaik dibutuahan dek masyarakaik. Samakin tipihnyo lapisan ozon di permukaan bumi mambuek suhu samakin lamo samakin angek sahinggo angin nan dikaluan dek kipeh angin pun alah ndak manalok. Mancaliak kondisi saroman ko banyak produsen-produsen AC di Indonesia menghadirkan AC dengan teknologi imaik listrik (low watt). Dengan demikian, ndak cuma urang-urang kayo se nan bisa mamakai AC di rumah. Urang-urang biaso pun alah bisa pakai AC di rumah. Apolai kini banyak lo merek-merek AC keluaran terbaru dengan kualitas rancak nan hampia sabandiang jo merek-merek terkenal dengan harago jauah labiah murah hadir dipasaran.


Nagita slavina adolah salah satu artis nan punyo kesamaan dengan ambo katiko maisi wakatu luang yaitu mangaliliangi mall. Mangaliliangi mall adolah salah satu aktifitas nan bisa mancas energi. Mulai dari baun mall nan kas, wangi toko-toko mall nan bamacam ragam mambuek pikiran jadi tanang. Apolai kok lewat di toko-toko brand terkenal baun parfumnyo tacium sampai lua tokonyo. Selain tu, udaro nan dingin di mall mambuek awak ndak sadar kalau lah lamo mangaliliangi mall. Suasana mall nan banyak urang dan jarak pandang yang jauah dan lueh mambuek pangana jadi tabuka dan labiah lapang, sahinggo ndak jarang inspirasi-inspirasi bisnis pun kalua katiko mangaliliangi mall.


Namo den Nayara Tia Lita, biso di panggia Tia. Aden adolah mahasiswi sameste 6 juusan Akuntansi di salah ciek Universitas di Banduang. Babeda jo jurusan den aden punyo hobi malukis atau manggambar. Di dalam tas den, aden salalu mambaok buku sketsa dan satiok wakatu luang den taruih manggunoannyo untuak manggambar. Kadang di kaleh katiko den stress dek banyak bana tugas kuliah den salalu manyalinginyo jo manggambar, salasai manggambar beko den akan malanjuikan tugas kuliah den. Ado banyak nan bisa den gambar tapi kalau di kampus aden biasonyo cuma mambuek sketsa di buku samo jo pensil. Sadangkan kalau di dangau den ado alek lukuih kanvas saato jo kuas dan cat aia.  Ado banyak nan bisa den gambar takah bungo, urang, benda-benda, atau bahkan pamandangan kampus.


Untuak sasaurang nan ingin manjadi Executive chef dan manakuni dunia kuliner, indak bisa langsuang jadi Chef. Banyak posisi-posisi nan harus dicubo dahulu untuak manjadi saurang chef profesional. Posisi partamo untuak mamulainyo bisa manjadi saurang cook helper/ kitchen assistant nan tugasnyo mambantu chef dalam manyiapan bahan-bahan masakan. Posisi di atehnyo ado Commis nan batugas mayiapan bahan-bahan masakan. Salanjuiknyo ado Demi chef/ Chef de partie/ Supervisor nan batugas mangawasi kinerja karyawan di dapua. Di atehnyo ado nan disabuik Sous Chef nan batangguangjawab pado resep-resep masakan. Barulah terakhir sampai ka Executiv Chef nan batangguangjawab pado sado kagiatan di dapua. Salain itu, untuak manjadi saurang Chef harus didukuang pulo oleh latar balakang pandidikan di bidang kuliner, tata boga, ilmu gizi, jo perhotelan.


Jam 06.00 pagi Andi akan bersiap-siap untuak manjalani hari-harinyo yaitu bakarajodi salah ciek perusahaan nan sangek inyo impikan. Pukul 06.30 inyo alah ado di perjalanan manuju kantornyo. Mamakan sakitar 45 manit dari rumah Andi ka kantor kini inyo alah malakukan absen terlebih dahulu agar inyo indak dikatakan terlambat sahinggo gajinyo dipotong. Jam 08.00 pagi waktu untuak bakarajoalah masuk sahinggo Andi harus manyiapkan bahan-bahan nan harus inyo  karajokan hari iko sahinggo inyo dapek mamenuhi apa nan manjadi kawajibannyo sabagai seurang karyawan nan bakarajodi kantor.   pukul 12.00 marupakan jadwal istirahat dan makan siang. Pukul 02.00 karyawan harus kambali ka perusahaan untuak malanjutkan pekerjaannyo. Jika indak lembur mako Andi akan pulang pukul 05.00 sanjo.   sebelum pukul 5 sanjo mako Andi akan lebih bergegas untuak manyelesaikan pekerjaannyo agar indak manumpuk untuak besok.   dan katiko  waktunyo pulang Andi akan langsuang bergegas pulang ka rumah.


Apak ambo hobi bana jo nan namonyo mamaliharo buruang.  Burung nan paliang inyo suko adolah buruang cinto (love bird). Bruang cinto ko ukurannyo ketek, sakita 13-17 cm dengan 40-60 gram bareknyo. Ikua buruang ko pendek dan paruhnyo gadang. Buruang ko punyo bulu nan warna warni. Warna buruang ko ditantuan oleh spesies buruangnyo. Ado nan warna nyo phijau, oren, merah, abu-abu, bahkan kini ado lo nan warna biru dan pink. Dek itu apak ambo suko maliharo buruang cinto ko, karno warnanyo rancak-rancak. Salain itu marawek buruang ko ndak payah. Makanannyo cukuik buah-buahan nan banyak dijua bantuak papayo jo pisang. Apak ambo sampai mambuek kandang nan gadang untuak buruang-buruang kasanyangannyo ko.


Katiko sadang manunggu antrian bali makanan di salah satu cafe, Sifa mamuta film Disney di layar ponselnyo. Indak disangko urang sabalah nan sadang manunggu antrian makanan itu pun ikuik mancaliak apo nan ado di layar ponsel Sifa. Setelah Sifa manyadari kalau urang sabalahnyo ikuik manonton apo nan ado di layar ponselnyo Sifa manggeser agar urang sabalah dapek manonton film basamo. Indak lamo sudah itu, urang sabalah Sifa batanyo tentang seri lanjutan film nan kini sadang ditonton. Sifa nan sadang asik nonton pun, mangalihkan pandangannyo dan manjawek pertanyaan tu. Kironyo, mereka samo-samo alum nonton seri lanjutan film tu. Karena pertemuan itu, Sifa dapek kawan nan samo salero film nyo jo inyo.